
megjelenik minden két hónapban egyszer, legkevesebb 
3 ív tartalommal. 


A KERESZTÉNY MAGVETŐ a szabadelvű keresztény- 
ség szolgálatában áll. Célja: a tiszta keresztény theizmus 
magasztos eszméit a jelen kor különböző gondolatáramlatai 

is, melyek az egyház s különösen az unitárius és más 
szabadelvű egyházak életére történelmi vagy gyakorlati szem- 
pontból vonatkoznak. 

értekezéseket, szépirodalmi munkákat s másnemű dolgozatokat 
s azonkivül az oktatás- és nevelésügynek is tért szentel; 
az egyházi és oktatásügyi nevezetesebb mozgalmakat figye- 

Unitárius irodalmunk kérdései.! 


Magyarországi hittestvéreinknek kényszerü önálló szervezke- 
dése küszöbén van alkalmam az itteni Dávid Ferenc Egyletünk 
ülésén, estélyén első izben megjelenni és felolvasást tartani. Ennek 
tartalmát — a valamennyiünköt elsőranguan érdeklő — , Unitárius 
irodalmunk kérdései" fogják képezni. Maga e kérdés oly széles- 
körü, hogy annak összes vonatkozásai egy felolvasás keretében 
nem mérlegelhetők, — mégis ugy érzem, — hogy mulasztást kö- 
vetnék el, ha e kedvező alkalmat ki nem használnám, ezen a to- 
vábbi egyéniségünköt munkáló kérdéseket, ha mozaikszerüen is, 
megvilágítani nem törekedném. 

A keresztény világnézetnek, a keresztény egyházaink szerve- 


. zetének és intézményeinek alaptörvénye: a Biblia. Ebben az is 


irva vagyon, hogy ,a betü öl." E kijelentés nyomán első kérdés 
az, hogy irodalmi társaságokra — melyek mégis a betüre támasz- 
kodnak akkor is, midőn élőszóval tárnak fel, — van-e szükség ? 
Ezek az ölő betükkel nem ellenségei-e ? nem ölői-e az emberiségnek ? 

Ha napjainkban is azt látjuk, hogy az emberiségnek kevésbbé 
kimüvelt óriási tömege, nem törődik a nagy világ sokezernyi hi- 
rével, bajával, sorsával, s nem törekszik ezeknek gondjával saját 
haját fehérre  meszeltetni, arca barázdáit mélyiteni és soka- 
sitani, . , . hanem megelégedik az édes anyaföld bárázdáinak for- 
gatásával, vagy a gondjaira bizott nyáj őrizésével, s a nagy Vő- 
rösmartynk szavai szerint ,hantra dölve, fütyörészve legelteti nyá- 
ját," s nem is gondol arra, hogy kinek hős pora nyugodhatik a 
hant alatt; — ha látjuk, hogy e fütyürésző a maga szük életkö- 
réből kiválasztja az izlése szerinti szépségkirálynőt, s nem törődik 
Miss Európákkal, hanem azzal gondtalanul, — de minden esetre 


1 A budapesti Dávid Ferenc Egyletben tartott felolvasás. 

Unitárius irodalmunk kérdései. 


gondolkozások és töprengések nélkül éli le piros arccal az isteni 
gondviselés állal neki juttatott száz esztendőket, s ha ezzel 
szemben azt látjuk, hogy a tudományt és közművelődést 
terjesztő munkások osztályrésze az állandó küzködés, kutatás, 
töprengés, nélkülözés és korai elmulás,... indokoltnak ta- 
láljuk a kérdés előtörését, hogy érdemes-é? emberies-e? sőt 
szabad-e a közművelődés határait szélyesbiteni? a betü uralmát 
terjeszteni ? s nem istenesebb cselekmény lenne-e a szél elől a 
szél alá vonulni? a vihar elől a fa vagy fedél védelméhez mene- 
külni? a vészek és viharok idejét Rip van Winkle módjára át. 
aludni? s igy az emberi műveltség gyermekkorát — talán a vég- 
letekig — hosszabbitani meg ? 

Elismerem, hogy egyénileg mindenesetre előnyösebb, s minden- 
esetre kényelmesebb lenne mindezen kérdésekre igennel felelni, 
— elismerem azt is, hogy ez emberileg indokolható is lehetne, — 
halljuk is itt és ott, az élet viharaival küzködők ajakáról, a meg- 
nyilatkozást, hogyha életét elől kezdhetné, birkapásztor lenne, s 
hogy botjára támaszkodva —- gondolkozás nélkül — csak a földre 
és a napba nézne. 

Ámde nem lehet indokolni, a faj, — a társadalom, az egy- 
ház szempontjából, — melyeknek életét, fennmaradását, jövőjét 
csakis az erkölcsi és irodalmi értékek termelése biztosíthatja és 
biztositja. 

A betü csak azt öli meg, ki a betüt nem érti meg. A kés 
csak annak kezében ártó eszköz, ki azzal nem tud bánni. Azt a 
gyermek kezéből azért vesszük ki, hogy azzal öntudatlanul magát 
vagy mást meg ne sértsen, — de annak, ki azzal épiteni, utat 
késziteni, vagy gyomot irtani akar, egyenesen kezébe adjuk, 

A betü is áldás azoknak, kik azokból és azok utján a kima- 
gasló elődök példanyujtását tanulmányozzák, s a célt, melyet 
megközelitendők, — az irányt, amely felé haladniok kell — meg- 
tanulni akarják. 

Az , Unitárius Irodalmi Társaság" célja — alapszabályainak 


2. §-a szerint — ,az unitárius történelemnek és hitelveknek köz- 7 


ismertté tétele, az unitárius vallás hivei közművelődésének elő- 
mozditása." Nagy és nemes cél! Ha ebből az unitárius jelzőt 
lekapcsoljuk, hang nélkül magáévá teszi és tehette is minden 
irodalmi társaság, előtérbe nyomul azért egy másik kérdés : 

Unttárius irodalmunk kérdései, 


Volt-é? és van-é szükség a külön unitárius irodalmi társa- 
ság alapítására? Nem lehetne-é az ugyanazon faj kebelében levő 
összes irodalmi társaságok egyesítése, s igy erőtömörités utján a 
célt sikeresen megközeliteni, a történelmi multat jobban megvilá- 
gitani ? a közművelődést eredményesebben munkálni? E kérdés 
feltevése sem indokolatlan, mert hisz több szem többet lát, nagyobb " 
erő, nagyobb teljesítésre képesit? . . . ámde a nagy Széchenyi álla- 
pitotta meg, hogy az emberi tehetség egy kis lámpa, mely fényével 
csak egy kis kört képes bevilágitani, mig a körnek további szélei 
bevilágitatlanok maradnak. Emberi gyarlóság, hogy minden előny- 
nél a nagyobb fizikai erő, vagy tömegerő törekszik elsőbbséget 
biztositani magának s bizony a gyengébb, a kisebb erő a széleken 
bevilágítás nélkül marad. Csak kivételesen, Istennek különös ke- 
gyelméből terem egy egy kiemelkedő, a kicsinyeket is meglátó 
Br. Baldácsy szellemi nagyság. I 

Mi unitáriusok számbelileg kevesen vagyunk, — tündöklő 
nagyjaink mögött nem állottak és nem állanak hatalmas tömegek, 
mi tehát — ha elfogultság egyáltalán nem is létezne, — akkor is 
csak a bevilágosítandó tér külső szélein találhatunk, s a tapasz- 
talataink szerint találtunk helyet, s nem állapíthatjuk meg, hogy 
unitárius érdekeink bár aránylagos elsőbbségben is részesültek 
volna. 

Nem panaszként emlitem fel, mert hisz a nagyjaink iránti 
személyes elismerés soha nem volt fogyatékos, hisz e nagyok ugy 
a multakban, mint napjainkban is a küzdők élcsoportjaiban talál- 
hatók, — azonban maga az általános unitárius érdek a kör leg- 
szélsőbb peremén láthatatlan maradott. Csak példaképpen mutatok 
arra, hogy ez , Unitárius Irodalmi Társaság" nélkül belátható időn 
belől nem remélhettük volna azt, hogy János Zsigmond fejedel- 
münk élete és kora, — a Kolozsvári Unitárius Kollégium törté- 
nelme, Ferencz József, Jakab Elek életrajza stb. stb megirassanak 
és közkincsünkké tétessenek, — már pedig, ha végnélkül türelme- 
sek vagyunk is, — időnk nincs a végnélküli várakozásra. Az 
Unitárius Irodalmi Társaságot tehát nem az elfogultság, nem is 
a különcködés, hanem a kényszerü szükség teremtette meg, — nem 
versenytársnak, hanem a nagy társaságok , végeken munkáló" 


. kiegészítőjének, s szerény követőjüknek, azért, hogy annak utján 
. az unitárius egyházi érdekeket érintő részletek is feldolgoztassanak, 


megvilágosittassanak. ME 

További kérdésként nyomulhat előtérbe az is, hogy az unitárius 
egyházi élet kebelén belől szükséges volt-é a külön irodalmi tár- 
sasági alakulás ? nem teljesiítetle-é a multban, — és nem teljesit- 
hette volna a jelenben és a jövőben is annak feladatait maga az 
egyház ? 

Nem vonható kétségbe, hogy egyházunk irodalmi vonatko- 
zásban is a multban is megtett annyit, amennyit tehetett. De hatá- 
rozottan állitom, hogy nem tett annyit, — mert nem tehetett annnyit, 


amennyit helyzete és jövője megkívánt. Ennyire az egyháznak az 


általános adminisztrálás gondja és teendője s fogyatékos anyagi 
eszközei mellett se elegendő ideje, sem elegendő módja nem volt. 
Nem volt lehetősége még arra sem, hogy a mindenkori unitárius 
irónemzedéket csoportosítsa, nevelni és irányitani törekedjék. 
Már pedig legalábbis ezekre halaszthatatlan szükség volt és van 
még pedig kettős indokból: ugyanis kis faj, kis vallás csak " az 
esetben kelti fel és érdemli ki a nagyvilág figyelmét, érdeklődését 
és értékelését, ha az általános emberi szempontból jelentős értéke- 
ket termel. E figyelem felkeltése szempontjából nem azonos jelen- 
töségü az, hogy X. pl. Bartók, vagy Gyallay stb. aki termel, az 
unitárius is, hogy a nevezettek — mint az Unitárius Irodalmi Tár- 
saság tagjai — termelnek. A társaságtól független termelés esetében 
legfennebb a közvetlen közelében élők és érzők tudnak és éreznek 
benső örömöt egy unitárius hittestvér sikerén, de a nagyvilág előtt 
annak fényénél nem jut egy sugár sem az unitárius egyháznak és 
hitnek, holott ennek életét, létjogosultságát ezekkel az oszlopokkal 
kell alábiztositanunk. 


Másfelől unitárius hiveinknek több mint 200/9 a szorványok- 


ban él. A szorvány-ügy állandóan nyilvántartott és állandóan 
megoldatlan kérdés. A szorványban élő unitáriusnak az unitárius 
vérkeringéssel való összeköttetése alig több — a tudásnál. Már 
pedig éppen napjainkban támadásuk annyira erőteljes, s elveszi- 
tésük annyira mindennapos, hogy ellenállásuk erőteljesitésének 
Öntudatosításuk munkálásának, — legalább az irodalmi társaság 
termelvényei hozzájuk juttatása utján, halaszthatatlan szükség van. 

Unitárius hiveink ez öntudatosításra kiválóan képesek és 
alkalmasok, erre az alap megvan, csak ki kell fejleszteni. Ezt 


nemcsak társaságunk, de amerikai hittestvéreink állapitották meg. 


Példaképen hivatkozom a közismert és közszeretett Snow afiára 
és társaira, kik az 1922 évben felkerestek és unitárius vidékeinket 

meglátogatták. Ez utban sulyt helyeztünk arra, hogy ne csak min- 
ket, de hiveinket is ismerjék meg, s ezért legtöbb helyen harisnyás 


; . (nem női harisnya, hanem szürke vagy fekete daróc értendő a 
harisnyás alatt), — tehát harisnyát viselő székelyekkel üdvözöl- 


tettük őket. 

Az unitárizmus a külsőségekben puritán, ezért az ész és mű- 
veltség vallásának is nevezik, — tehát a tanult emberek vallásának 
mondják. Erre tekintettel amerikai hittestvéreink bámulva állapitot- 
ták meg a harisnya gazdájának unitárius voltát, s csodálkozásuknak 
adtak kifejezést a magyar köznép értelmi fejlettsége felett. 

Mi is nyugodtan megállapíthatjuk tehát azt, hogy az előfel- 
tételek adva vannak, s az öntudatositás ébresztése és ébren tartása 


a mi hivatásunk, a mi feladatunk. 


xk 
kk 


k 

Egy ujabb kérdés az is, hogy az irodalomnak, s igy az 
unitárius irodalomnak is — annyira öntudatosító és állandó jel- 
legü hatása van-é, minőnek azt mi ennek mivelői hisszük ? vagy 
annyira muló jelentőségü, hogy az erőhatalommal szemben eltünik ? 
Az irodalom a békés fejlődésnek, — vagy, hogy a Biblia szavával 
éljek — a tökéletesedés megközelítésének az utmestere, — s ezzel 
szemben az erőhatalom legfőbb megtestesítője: a háboru, a nyers 
erő virágzása. Reá kivánok mutatni arra, hogy a világháboru alatt 
— melyre valamennyien élesen és fájó szomorusággal emléke- 
zünk — silánnyá törpült minden közművelődési tevékenység, Csak 
a hadvézéri zseni töltötte be, foglalta le az emberiségnek nemcsak 
gondolat- és érzelem-világát, de egyenesen a bámulatát is. A tudo- 
mány művelői eltüntek, értékeink iránt érzéketlenné váltunk, még 
a hit világának, a vallások alapítóinak is csak egy egy homályos 
sarok otthona maradott. Minden nagyság, minden érték, minden : 
örök dicsőség csakis egy-egy Hindenburgban nyert megtestesülést, 

És ime a fény minő rövid életü volt, — ma már alig 20 év 
mulva, a Hindenburgokat legfennebb katonai szakiskolák tanulják 
és tanulmányozzák, — mig ezzel szemben nemcsak a Dávid 
Ferencnek, Krizák, Petőfiek, Edisonok, Marconik stb. stb., tehát 
nemcsak az egy vagy több évszászad, hanem a több évezredes 
Socratesek, Cicerók, Galimédesek stb. sib. — ma is fényárban 
tündökölnek. 

sk 18 kk 

Unitárius irodalom — a történelem tanitása szerint — mindig 

volt, és az idők végéig lenni is fog. A magyar unitárius irodalmat 

Dávid Ferenc és kortársai alapították meg. Örök fájdalom és örök 
veszteség, hogy ennek tömegét az erőhatalom tüzzel égettette el. 
Ennek folytán az irodalom évszázadokon át, jórészt egyházi iro- 
dalom maradott, nagyobb előtörései a Szentábrahámiakban, Almá- 
siakban, Lázárokban, stb. nyilatkoztak meg; általánosabbakká, 
közmívelődési jellegüekké egy évszázaddal ezelőtt az aranyosrákosi 
Székelyek, Krizák, bölöni Farkasok, Tözsérekben, uzoni Fosztók- 
ban, Mikókban, Brassaiakban, Ferencz Józsefekben stb. tört elő, 
mig napjainkban a 16 év előtt alapitott Unitárius Irodalmi Társa- 
ságban és annak tagjaiban mutatja napról-napra a hivatás érzetet 
és hivatás teljesítési elszántságot. 

Ifju még e társaság, mint már emlitém, alig 16 éves. Ebből 
is tömeg időt gyermekkora tapogatózásai, tagjai célirányos együtt- 
munkálásának kifejlődése, utirányának szabatositása vett igénybe, 
s mégis, máris jelentős eredményekkel számolhat be, Nem kivánom 
ezeket részletezni s ismertetni, a mult évben a társaság volt fő- 
titkára S. Nagy László összeállította a 15 év történelmét, ami meg- 
jelent a társaság folyóirata : a , Keresztény Magvető"-ben és külön 
lenyomatban is, könnyen megtalálható és olvasható. Annak ada- 
tai beszélő bizonyságtételek. Ma már anyagiakban is erősödik az, 
mert a hagyományos unitárius áldozatkészség máris tekintélyes 
törzsvagyonhoz juttatta. Ha ez is, továbbra is, fokozatosan szapo- 
rodik, remélhető, hogy e társaság hivatását várakozásunknak meg- 
felelően betölteni fogja. 


Az álom és a sötétség a legszegényebb kunyhót is egyen- 
lővé varázsolja a legpompásabb palotával, — engedtessék meg 
nekem, hogy a társaság jövőjét, hivatásszerü teljesítéseit, álmodó 
álomképem megvalósulását bizó hittel remélhessem, — s e remény 
megvalósitására öntudatos unitárismusunkat is segitőül hivhassam. 

Ha magyarországi hittestvéreink önállóan szervezkednek is, 
ez nem megoszlást, nem az egymás iránti érdeklődésünk halvá- 
nyodását jelenti, faji és hitvilági érdeklődésünk s célunk azonos 
marad. Ez egység érzetének s együttmunkálásának egyik legerő- 
sebb vára az unitárius irodalom. Várnak nevezem, mert nagy elő- 
dünk Jakab Elek az 1850-es évek abszolutizmusára vonatkoztatva 
ugy állapította meg, hogy ,az abszolutizmus ellen csak az iroda- 


lom volt az a paizs, melyről lepattant a hatalom golyója, a nem- 


zet lelke a könyvek és lapok bástyáiba vonult vissza s onnan 
védte szent örökünket." A jeles Emerson pedig azt mondá: 
, minden ember idézet őseiből," s őseinket megismerni mégis a 
legelemibb kötelességünk, hogy példájukat is követhessük, — s 
főleg, hogy önmagunkat is megismerhessük. 
1937. okt. 10. Dr. Ferenczy Géza, 

Nem rég érkezett hozzánk az a szomoru hír, hogy a Lahn 
mellett Marburgban folyó évi március tizedikén eltemették korunk 
legnagyobb teológusát: Otto Rudolfot. Teológiai felfogásában tel- 
jesen liberális irányu s ebből következik, hogy élénken érdeklődött 
az unitárizmus iránt, mellyel sok tekintetben közösséget érzett. 
Különösen a mi erdélyi unitárizmusunk érdekelte. Igy kötelességet 
teljesítünk azzal, ha lélekben sírjánál megállunk nehány percre, 
hogy figyelmünket életére és páratlanul nagy és értékes teológiai 
munkásságára irányítsuk. 

Peineben (Hannoverben) született 1869-ben, 1897-ben a rend- 
szeres teológia docense Göttingában, 1914-ben rendes tanárrá lesz 
Breslauban és 1917-től a marburgi egyetem híres tanára nyuga- 
lomba vonnlásáig, 1929-ig. 

Nagy tudása kiterjedt a természettudományokra, filozófiára, 
vallástörténelemre és teológiára. Mindezen tudományok alkalma- 
zásával arra törekedett, hogy kimutassa a vallás tudományos meg- 


. ismerésének lehetőségét. Kutatásainak tárgyává telte a vallás lé- 


nyegét, igazságát, kifejezési formáit és kifejezési képességét. 
Tulajdonképen a lutheri szemszögből tekint tárgyára. Mun- 
kásságát mégis Kantra és Schleiermacherre épiti, de ezeket mint- 
egy kijavitja és kiegésziti Fries filozófiájával (azon az úton, melyen, 
de Wette kapcsolta a teológiához.) Kimutatja Wundt-tal szemben 
is, hogy a vallás sui generis tény és a sajátos lényegében irrá- 
cionális. A vallás az ember bizonyos belső képességében, a lelki 
alapban (Seelengrund) megjelenik, abból felvilágit (anamnezis). 
Szerinte a vallás reális megismerés az érzésben, sejtelemben és 
ihletben (divinácio). Ezen az úton jut el a végső objektiv reáli- 
táshoz, amit az emter meg tud érteni : a szentségeshez (Das Heilige). 


1 Brassóban, az Egyetemes Lelkészkör konferenciáján 1937. augusztus 
24-én tartott felolvasás. 

Kutatásaiban nemcsak a keresztény vallás lényegét keresi, 
hanem általában a vallásét s igy teológiai munkássága általános 
érvényre számithat. De életének alkonyáig megirja a keresztény 
vallás teológiáját és saját liberális felfogásában, a dogmatikáját, mi- 
által biztosította magának a teljes keresztény jelleget. 

A mai felolvasásom feladata, hogy rámutassak arra az alapra, 
melyen Otto monumentális teológiai alkotása felépül. 

A , Das Heilige" (A szentséges) c. művének alcime ez: A 
racionális és irracionális viszonya a vallásban. Ez az alcim Otto 
egész teológiai munkásságának főcime lehetne. Ezzel azt mondjuk, 
hogy munkája egységes és valódi teológiai tevékenység. Ottoról 
teljes képet csak úgy alkothatunk, ha először megvizsgáljuk mun- ; 
kájáaak filozófiai alapvetését, másodszor ennek felhasználását a ke 
keresztény dogmátikában. Tekintve, hogy felolvasásom keretei között 
mindkét feladatot vállalni lehetetlen, mert ez nagyon sok időt venne 
igénybe, ezért ez alkalommal csupán Otto teológiájának vallás- 
filozófiai alapvetését fogom analizálni és bemutatni, 

Legelső kérdésünk az, hogy mi a vallás ? Mielőtt feleletet 
adnánk, már most meg kell állapítanunk, hogy egészben véve nem 
filozófia. A fogalmi elemzés és magyarázat határain kivül van. De 
ez nem zárja ki azt, hogy a vallás lényegének kérdését ne lehetne 
megközelíteni a fogalmi gondolkodás és tudomány számára. Az erre 
irányuló tevékenységet Schleiermacher kezdte el, amikor kifej- 
tette az u. n. belső látás jelentőségét a vallásban magában és a 
vallásos öntudat megfigyelésének fontosságára irányitotta a figyel- 
met. A belső Játás és az öntudat megfigyelése a lélektan és a 
vallástörténelem kereteibe tartoznak. Ellenben azt a kérdést, hogy 
mi a vallás igazsága, a filozófia vizsgálja meg. A filozófiai vizs- 
gálat tárgya tehát ez: hogyan lehet vallás, vallásos meggyőződés : 
és élmény az emberi szellemben, ennek milyen tárházából és ké- a 
pességéből jön létre, végül, milyen érvénye lehet az érvényességre, 
Az erre irányuló munka része az ész azon vizsgálatának, amit 
Kant óta az ész kritikájának hivnak, Ez a kritika mutatja meg, 
hogy az ember bizonyos ismeretekhez a természet és a természet- 
tudomány terén milyen úton jut el. De meg kell mutatnia azt is, hogy 
milyen úton-módon képes magasabb ismeretekhez jutni. Ilyennek 
tekintjük mi a vallásos ismeretet. Ennek a kritikának van tehát. 
egy magasabb része, ami megvizsgálja és felfedezi, hogyan lehet- 
séges etikai, esztétikai és vallásos élmény és meggyőződés az 

emberi szellemben (észben, Vernunft) és hogyan lehet annak igénye 
az érvényességre. Ilyen kritika alapján a szellemi élet minden 
területe számára adódnak általános és legmagasabb tartalmu prin- 
cipiumok, melyeknek törvényei szerint a legmagasahb ismeretek 
létrejönnek. Ezeket Kant metafizikai principiumoknak nevezi és 
megállapitja általuk a matematika, természettudomány, etika és 
esztétika metafizikáját. Leirja a természettudomány, erkölcstan, 
jogtan metafizikai alapelemeit. Épen ilyenformán beszélhetünk a 
vallás metafizikájáról és metafizikai alapelemeiről is, melyeknek 
felkutatása és kibontakozásának megállapitása a vallásfilozófia fel- 
adata. E feladat egyben a vallás lényegének megoldására irányul. 

Otto Rudolf vállalja ezt a feladatot, 

Meg kell mindenekelőtt találni a rácionális és irrácionális vi- 
szonyának keresésénél a vezérelvet. A tárgyból következik, hogy 
ez formális kell, hogy legyen. A vezérfonal heurisztikus principiuma 
a magyarázatnak. Ez azt jelenti, hogy az induktiv kutatásnak egy 
axiomából kell kiindulnia, helyesebben, olyan axiomára kell ráta- 
lálni, melyből az induktív kutatás elindulhat. Otto talál is egy for- 
mális axiomát, mely igy hangzik: a feológiai is kutatás. Ebből az 
axiomából az következik, hogy a teológia is megismerésre való 
törekvés. Ebben pedig nincsen semmiféle teológiai principium. Azt 
mondhatjuk, hogy teljesen világi törekvés, mert valójában a világ 
megismerésére irányul. A világ megismerése pedig mit adhat a 
teológiának ? Mondhatjuk igy is: mit kezdhet az üdvözülésre való 
törekvés a világ megértésével ? 

j Erre teológiai feleletet kell találni. Otto a feleletet Sankara, 

keleti misztikus egyik tanitványának ezen kijelentésében találja 
meg : , We do not explain the world. We explain it away." (Nem 
magyarázzuk a világot. Félremagyarázzuk azt.) Ha mi ezt a kife- 
jezést helyesen akarjuk megérteni, úgy meg kell látnunk, hogy 
azon határon van, amelyen a spekuláció szükségessége még áll, 
vagy amelyen már el kell tekinteni az elmélkedéstől. , Explain 
away" még jelenthet elmélkedést is, de épen úgy jelentheti azt is, 
hogy az üdvözülésre való törekvés a spekulációt elveti. A keresz- 
tény üdvtörekvés pedig nem elmélkedés. De ennek ellenére mégis 
mindig csatlakozott hozzá a spekuláció, mégpedig azon fontos ok- 
ból, hogy a keresztény üdvözülés útja nem akarja az embert a vi- 
lágból kiemelni, hanem a világba hivja, mert a világot Isten te- 
remtésének tekinti. 

Ennélfogva, aki az Istent meg akarja ismerni, annak meg 
kell ismernie az Isten világát is. Isten és világmegismerés annyira 
összetartoznak, amennyire már Schleiermacher egymásra vonatkoz- 
tatta azokat. Épen ezért a keresztény teológia nem nyomja el a 
kutatás szellemét. Ebből a megállapításból most már az a kérdés 
következik, hogy milyen viszonyban van a világmegismerés és a hit? 

Ezt a viszonyt teszi Olto Rudolf vizsgálat tárgyává a , Kan- 
tisch Fries-sehe Religionsphilosophie" c. alapvető munkájában. A 
transcendentális filozófia foglalkoztatja, amiből egy negativ kriti- 
kai és egy pozitiv mozzanatot (momemtum) merit. És igy elénk 
tárja a szupranaturálizmus (mely szerint a vallás természetfölötti 
forrásból ered) döntő jellegü kritikáját, továbbá a vallásos hit és 
vallásos tapasztalás lehetőségét. 

A szupranaturálizmus a világi és isteni kauzálitást cgymás 
fölé rétegződve gondolja el és megengedi, hogy az isleni oksze- 
rüség a világira befolyást gyakoroljon. Erre a visszahatás minden 
kijelentés beható kritikája kellett, hogy legyen, ami tagadja az is- 
teni okszerüség lehetőségét. Ezzel a kritikával pedig döntő jellegü 
csapást mér a szupranaturálizmusra. 

A transzcendentális ideálizmus a mi értelmi kategoriáinknak 
érvényességét a jelenségek világára korlátozza. Az ész pedig abban 
a helyzetben van, hogy saját magától belássa, hogy a megisme- 
résnek korlátai vannak és fejlődési útján azt is meg kell látnia, 
hogy miben vannak a korlátai. (49. I.) 

Tekintsünk az antinomiákra. Ezek határozottan figyelmeztet- 
nek az ész határaira. Ezen a határon szükségszerüen azon idea 
keletkezik, hogy a világnak előttünk homályban levő összefüggése 
van a megismerés határain túl is. Az ideára általánosságban azt 
mondja Otto: Az idea az idők folyamán eredeti mély értelmét, 
melyet Plato adott neki, a nyelvhasználat által elvesztette . . . Kant 
magas értelmét újra visszaadta. (Logikájában azt mondja Kant: 
nPlato az idea kifejezést úgy használta, hogy jól látszik, olyan 
valamit értett rajta, ami sohasem kölcsönöz az érzéktől, hanem az 
értelem fogalmait, melyekkel Aristoteles foglalkozolt, magasan tul- 
szárnyalja.") Az idea (tehát) valamiről való (olyan) fogalom, amely 
minden tapasztaláson túl van, amelyet, mint a tiszta értelmi fogal- 
makat (kategóriákat), a tapasztalásra alkalmazni nem lehet, de 
egyúttal olyan fogalom, amelyet a tiszta észből szükségképen meg 
kell alkotnunk. Fries megmutatja, hogy miért kell ilyen fogalma- 

kat szükségképen alkotnunk és annak kitünését az ész köz- 
vetlen megismeréséből (unmittelbaren Erkanntnis) kimutatja, s 
beigazolja objektiv érvényességét. Fries kimutatja továbbá, hogy 
az ész közvetlen megismerésének alapján ideákat alkotunk, melyek 
által a térben és időben való megismeréssel szemben a dolgok 
lényegét ismerjük meg (50 lap)... ,Ez a nagy tanitás a transz- 
cendentális ideálizmusról, abban az értelemben, mellyel Fries ru- 
házza fel, A jelenség nem , látszat" (Erscheinung ist nicht , Schein"). 
Nem a mi szubjektivitásunkból keletkezett önalkotásunk, hanem 
maguknak a dolgoknak megjelenése nekünk korlátolt megismerők- 
nek a részére. Aki ködön keresztül lát egy tájat, arról nem lehet 
azt állitani, hogy nem ismer meg semmit, mert az nem is álmodik, 
nem délibábot lát, hanem megismeri magát a tájat, a megisme- 
rése pedig érvényes, ellenben korlátozott. A szemlélő tudja azt is, 
hogy mi a köd és hogy miként befolyásotja a látást; felismeri, 
hogy miben korlátozza, de korlátozottságától megszabadul és el- 
tudja képzelni, hogy a valóságból, az igazi képből hiányzik a 
szürkeség és elmosódottság, habár a pozitive hozzátartozót nem is 
tudja kiegésziteni." 

Visszatérve azon ideához, hogy a valóságnak előttünk ho- 
mályban levő összefüggése van a megismerés határain túl is: 
ebből meg kell állapítani azt is, hogy az általános jellegü transz- 
cendentális összefüggést lehetetlen áttekinteni. Az értelmi kategóriák- 
hoz kötött tudomány tehát semmiesetre nem hátráltathatja az 
irrácionális összefüggés felvételét, hanem egyenesen követeli azt. 

Ezáltal olyan területre jutottunk, amelyen a vallás megállhat. 
De hogyan lehetséges ezt a helyet tartalommal megtölteni? Nem 
lépjük-e ezzel át a megismerés határait ? 

Ez a nehéz kérdés elvezetett Kantnak a , Gyakorlati ész kri- 
tikájához." Ha gyakorlati szempontból az emlitett transzcendens 
összefüggést tartalommal töltjük meg, akkor a , Tiszta ész kritikája" 
azt mondja ,épen én hagytam nyitva ezt a területet, melyen fel- 
tehetjük az összefüggést." De mondhatja egyúttal azt ís , mivel 
ezen a területen nem tudtam eredményt elérni, a gyakorlati meg- 
állapításoknak is függőben kell maradniok." Ha a két kritikát 
összehasonlítjuk, meg kell állapítanunk, hogy maga Kant is inga- 
dozik a két kérdés között. Kant megengedi, hogy gyakorlati szem- 
pontból meg kell tenni a fenti feltevést, dea tiszta ész nem 
egyezhetik bele abba, hogy a megismerés más oldalról bővüljön 

és ez lehetséges legyen. Kant a tiszta ész kiegészítésének Jehető- 


ségét elutasitja. f 

Hires tanitványa, Schleiermacher épen ezen a ponton kezdi 
el nagyjelentőségü teológiai munkásságát. Épen Kant ezen tartóz- 
kodó magatartását teszi alapelvéül. De mégis mind a ketten el- 
vetik azt a feltevést, hogy hit által a megismerés határait elgon- 
dolható tárgyi értelemmel bőviteni lehetne. Schleiermacher is azt 
mondja, hogy a megismerés nem bővül, mert elméleti szempont- 
ból a világot az abszolutból dedukcióval levezetni nem lehet. 
Gyakorlati szempontból a fenti ideákat csupán a gyakorlati vallásba, 
vallásosságba lehet beállitani. Ezeket másképen felfogni lehetetlen, 
mert gualitative irracionálisak. Kant és Schleiermacher szerint nincs 
semmi teoretikus értelmük. 

Eljutottunk azon igen jelentős ponthoz, ahol Otto Rudolf 
veszi fel a problemát. Fejtegetéseit a következőkben igyekszünk 
főbb vonásaiban előadni. Otto itt Kanttól elfordul és Fries tanitá- 
sai alapján folytatja sajátos bölcseleti munkáját. — Ha Kant a 
transcendentális ideának, amit Istennek nevez, csupán regulativ 
(nem megismerhető érvényü) jelentést ad, akkor Otto Friesszel 
konstitutiv (megismerhető érvényü) jelentést tulajdonit neki. A kö- 
zösség kategóriája konstitutiv módon vezet az istenség ideájához 
(11—72 oldal.) Nézzük meg ezt a kérdést közelebbről. 

Otto azt vallja, hogy a dolgok közössége transcendens okot 
követel. A világ, mint szubstanciák közössége azösszes szubstanciák- 
nak csak valami lényegbeli, szükséges okában  alapozódhatik. 
Ezen a ponton Otto Kanttal ellentétben a ,transcendens ok"-hoz 
jut. De mivel transcendens, igy a tapasztalás határán kivül esik. — 
Otto tudományos utján ez az első lépcsőfok. 

A második lépcsőfok az antinomiák problémájánál van. Az 
antinomiák szerint az ész feloldhatatlan ellenimondásokba bonyo- 
lódik. De az emberi szeliem észreveszi, hogy az ellentmondások 
mélyén mégis vannak valamilyen összefüggések, de ezek irrácio- 
nálisak. Határozott mélységben levő irrácionális kapcsolódásra 
bukkanunk, de ezt elgondolni lehetetlen. Az ok kategoriájának fo- 
galmi körén ez a , mélységkapcsolódás" (Tiefenverschlingung) ki- 
vül esik. Ez az az út, amelyen igazolódik a kijelentés lehetősége. 
A kijelentés nem jön létre logikailag feltárt, de épen ezért logi- 
kailag szükségképen megközelithetetlen causa prima-ból. Ellenben 
épen itt kijelentődik Istennek az emberhez való vonatkozása, azon 

a helyen, amiről tudjuk, hogy irrácionális mélységkapcsolatok 
vannak. Ez a mélységkapcsolat titok, de lépésről-lépésre követ és 
körülvesz a reális életkörülményeink között. A mélységkapcsolódás 
az a hely, ahol találkozunk a kijelentéssel. It három mozzanatról 
van szó: 1. Van a titokkal való veletudásunk (Mitwissen des Ge- 
heimnisses.) Ezen egészen közvetlen veletudást kell érteni, olyan 
formán, ahogy Schleiermacher a , közvetlen" öntudatról beszél. 2. 
Épen a veletudás közvetlenségéből következik, hogy nem reflexio- 
ról (gondolkodásról) van szó, hanem a valódi találkozásról, 3- 
Mindig kell valamivel találkozni és amivel találkozunk, az maga 
a tilok és pedig egyfelől, mint megnemértett és mégérthetetlen. 
Ez a teoretikus karaktere. Másfelől, mint szubsztanciális alapja a 
megérthetőnek. Ez a titok axiologiai, az értékben lévő karaktere. 

Eljutottunk Otto fejtegetéseinek harmadik lépcsőfokához. Ezen 
a fokon nem elégszik meg azzal, hogy elhagyja az ok kategoriá- 
lis sémáját, hanem teljesen elveti a kategoria fogalmát. Azt irja a 
W. Ö. Mystic c. művében (346 lap): ,régen a racionális katego- 
riákat, hogy megkülönböztessék más természetü principiumoktól, 
felvették a , transcéndentalis kategoria" nevet. Ez olyan kifejezés, 
melyet nem tudunk elfogadni, mert kategoria mindig fogalmakat 
jelent. Itt pedig már nincsen semmiféle fogalom, hanem csupán 
kifejezetlen núminozus érzelemben megragadott ideogrammája van 
meg a racionális felett való irrácionáliának, 

Otto iit próbálja meg a kinyilatkoztatásban levő mélység- 


. kapcsolatot (vagy mélységvonatkozást) megjelölni és a ,teljesen 


megérthetetlen, felfoghatatlan viszony" (gánzlich unfassliches Ver- 


.háltnis) rejtelmeibe behatolni. A főművének (Das Heilige) , Was 


heisst irrational" c. fejezetében (77. lap) a következőket olvashat- 
juk: , Az irrácionális ebben az értelemben bizonyos feladat elé 
állit és pedig azt a feladatot tüzi ki, hogy a puszta megállapítás- 
sal ne nyissunk ajtót-kaput tetszésszerinti ábrándos beszédnek, 
hanem a mozzanatait (momente) megközelithető ideogrammatikus 
megjelöléssel rögzítsük ugy le, amennyire csak lehet és ilyen mó- 
don azt, ami csupán az érzésben ingadozva mutatkozó jelenség, 
állandó jegyekhez kössük (Zeichen), Igy egyértelmüséghez és ál- 
talános érvényüséghez juthatunk. Igy egészséges tant alkothatunk, 
melynek szilárd végzései vannak és objektív érvényességet igényel 
még akkor is, amikor adeguat fogalmak helyett csak fogalmi szim- 
bolumokkal dolgozik. Nem az irrácionális rácionálizálásáról van SZÓ, . 

mert az lehetetlen, hanem arról, hogy mozzanatai szerint befogjuk 
és lerögzitsük. Igy megszüntetjük az: irrácionálizmus ábrándozó 
önkényét, mert lerögzitjük egészséges tanban." 

Az ilyen értelmü jegy számára Otto nem használja a kate- 
goria elnevezést, hanem képes beszédet alkot. De ezzel a trans- 
cendentális kritikát, mint olyant, nem utasítja e!. Igy teremtette 
meg, a mélységkapcsolat kimutatása által, a szükséges helyet a 
továbbiak számára. 

A mélységkapcsolódás kiindulópontjává lett a következő ideo- 
grammatikus képnek: , Alapozódni valamiben" (Gründen in) az 
, alaphoz" (Grund) vezet, de semmiesetre sem a prima causahoz, 
hanem a kifürkészhetetlen mélységvonatkozáshoz. Mivel mi , alap 
és következést" (Grund-Folge) tudunk elgondolni, épen azért tu- 
dunk valamit gondolni az ,alapozódni valamiben"-nél (Gründen 
in). Az alap-következtetés kategoria-viszony a rácionális tartalom- 
mal való megtöltés számára épen ugy megközelíthető, mint az 
irrácionális tartalommal való megtöltés számára. Mi ezt csak azért 
tudjuk jegyhez (kötni) rögziteni, mert az irrácionális számára is 
meg lehet közelíteni. 

Otto a transcendentális kritikát még tovább folytatja és pe- 
dig egészen addig a pontig, ahol az ész az ő elkerülhetetlen em- 
pirikus korlátozottságával a tapasztalaton túl levő talajon végződik. 
Megállapítja, hogy maga az ész az intuitus mystikuson áll. Szó- 
val ez a kifürkészhetetlen mélység nemcsak a kijelentés helye, ha- 
nem magát a kijelentést kell az ész szubsztáncionális alapjának 
tekinteni. A transcendentális apercepcio nemcsak a megismerés 
principiuma, hanem abban az értelemben, mellyel Olto ruházza 
fel, maga a pozitiv intuicio. A transcendentális apercepcio szub- 
sztáncionális átalakuláson megy keresztül. Ezt az átformálódást 
meg kell vizsgálnunk. 

Amit Otto itt az egyetemes észről (Gesamtvernunft) megállapit, 
azt már Kant megállapitotla a kategórikus imperativusról a gya- 
korlati mezőn. Isten intellektuális szemlélete, mint utolsó értelmet 
jelentő hatalom, az imperativuszban közvetlenül, mint ősfeltevés 
van értelmezve. Az etikai kategóriában kijelenti magát a kategórián 
tul való, a kategória által fel nem fogható alap (Grund.) Ilyen- 
formán Kant az istenideát az etika-kategóriához csatolta. Épen igy 
kapcsolja Otto az istenit a világos, rácionális kategóriákba. Szóval 
azt, ami az észrendszerben nem rendezhető el. Itt metateoretikus 

metakategoriális intuicióról van szó. Ez az intuició áttöri az ész 
birodalmát, majd visszatér a következő utakon. 

Az első út az önmagába mélyedés (Selbstversenkung), a 
második pedig az egységlátás (Einheitschau.) E két utat az isten- 
tapasztalás irányainak is nevezhetjük. 

1. Ime az önmagábamélyedés és belsőlátás. Amikor az ember 
a tapasztalás határaihoz jut, akkor megnyilik előtle a befelé vezető 
irány, az u. n. Augusztinus-féle út. Ezén az uton nem feltételezünk 
transcendentális prima-causát, hanem megállapítjuk azt, hogy a 
tapasztalás alapján levő felfoghatatlan feltárul a belső tekintet előtt. 
A transcendentális kritika tehát nincsen kikapcsolva, hanem épen 
önmaga tárja fel a belső dimenziót, mely a belső tekintet számára 
szükséges. Az irrácionális vallásos tartalom számára nem állit 
rácionális fogalmakat, hogy mintegy edényei legyenek annak. Otto 
Friessel egyült ennek értelmét ugy fejezi ki: a tárgyi megismerés 
határai nem mennek tul a tapasztalás körén, de van a tapaszta- 
lónak transcendens tapasztalata. Ennek alapja az egyénen tuli 
(transsubjektiv) mélységben van. A belső látás tehát a közönséges 
megismerési határon túl megy, róla azt mondja Otto, hogy nem 
más, mint intuició, önmegtapasztalás. Kant is ismeri ennek a mély- 
ségét és lélekalapnak (Seelengrund) nevezi. (W. Ö. M. 334) Ez a 
befelé nézés tárgyául a minőségileg , mást" választja. Ez a , más" 
az öntudat és az istentudat összefonódása. Ha már most az én 
és az Isten között ,okviszonyt" tételezünk fel, akkor meg kell 
állapítani, hogy ez az okviszony nem analizálható. 

2. Egységlátás az intuició második útja, mely szerint a vilá- 
got, mint egységet Istenben látjuk. (Megfelel a pan-en.:theizmus- 
nak ?) Ezen az úton azt szeretnők meglátni, hogy a saját énünk 
mélységein kivül, hogyan lehet Istent a környező világból tapasz- 
talni ? Eckehard mester, a hires középkori misztikus azt mondja : 
, Istent megismerni és Isten által megismerve lenni, Istent látni és 
Isten által látva lenni, a dolgok mögött egy és ugyanaz." Az alany 
és tárgy azonosítása a vallás talaján teljesen megállhat és jelen- 
tőséget nyer. Isten megismerése csak Istenben való létezés (Sein 
in Gott) által lehetséges, mégpedig reális kapcsolódás által. Tu- 
lajdonképen arról van szó, hogy az egy beolvad az egészbe. 
Vagyis mindannyian ugyanazon alapon alapozódunk. (Gründen in.) 

A kölcsönhatás kategóriájából vezethető le a megragadottság 
(Befassen dinamikus jelentése) ideogrammája. Ez azt jelenti, hogy 

lényegben megragad, vagy körülfog valami rajtam kivül álló lényeg. 
A fenntebb mondottak szerint ezt a megragadottságot nem mint 
egyén érzem, hanem minden teremtménnyel (Kreatur) együtt. Ezta 
megragadottság ís intuitiv. 

Az istentapasztalás két útja között a látszat szerint különbség 
van: az elsőnél behatolok a saját lelkem mélységeibe. A második 
szerint, mint az egy az egészbe belefoglalva érzem magam, még 
inkább, mint tag , minden teremtménnyel" együit körülfogottnak, 
vagy másképen megragadottnak érzem magam és igy ugyancsak 
behatolok saját lelkem mélységébe. A második út tulajdonképen 
az elsővel lényegben azonos, annak más faja csupán. 

Ha logikai vonalunkat ugrás nélkül simán óhajtjuk tovább 
vezetni, akkor meg kell még ismerkednünk az u. n. , átérzéssel." 
Otto azt mondja Fries hagyományai szerint, hogy ismereteket érzés 
által is szerezhetünk. Pl. a haragot, vagy a vonzalmat megismer- 
jük minden gondolkodás nélkül. Amikor valakit meglátunk, az 
arcán nem kell tanulmányokat végeznünk, ahoz, hogy megtudjuk 
róla, hogy haragszik-e, vagy más indulat lakik benne. Otto azt 
állitja, hogy vannak tárgyfelfogó tudatot kiváltó érzések. Érzés 
által ismerjük meg pl. a tárgyak ellenálló erejét és pedig a tapintó 
. érzés által. De magasabb szinvonalon érzés által ismeri meg az 
ember, a fenségest, erkölcsi erőt. Az esztétikai megismerés is ér- 
zésen alapszik. Azt mondjuk, hogy az erkölcsi és esztétikai meg- 
nyilatkozást átérezzük. Ezen az alapon idegen valóságok tapasztalása 
is lehetséges (átérzés által.) Épen igy istentapasztalás is lehetséges 
átérzés által. 

Hogy eddigi fejtegetéseinket még világosabban lássuk, be kell 
hatolnunk Ottonak a vallásos a prioriról alkotott tanába. A vallá- 
sos a priorinak négy mozzanata van. Ezt az a priorit ugy ismer- 
hetjük meg legjobban, ha minden mozzanataira legalább egy futó 
pillantást vetünk. 

1-ső mozzanat: Ennek megértésére vegyünk fel, mondjuk, 
egy igen drasztikus példát: egy kastély megtekintésénél, megérez- 
zük a házigazdát. Érzésünkben mintegy jelentkezik nekünk. Otto 
szerint ez a képesség valamilyen a priori tulajdonságon, lelki hely- 
zeti erőn nyugszik. Az a kérdés merül fel, hogy Otto vajjon nem 
pszichologizálja a Kant-féle a priorit? Sokan gondolkodóba esnek 
ennél a kérdésnél, pedig Otto eljárása azt bizonyitja, hogy a kanti 
formális a priori helyett tartalmi a priorit tár elénk. Istent a priori 

teremtőnek ismerjük meg. Ez az a priori minősített tartalommal 
telik meg a minden tapasztalás felett álló fenségesről: Istenről. 


Igy tehát épen ellenkezője a tapasztalati megismerésnek. Tartalma 


átlépi annak határát, Tapasztalati megismerésből levezetni nem le- 
het. Ellenben, ha a tapasztalati megismeréshez ilyen tartalom csat- 
lakozik, akkor ez a tartalom a megismeréssel szemben a priori. 

Itt tehát semmiesetre nincs szó az a priori pszichologizálá- 
sáról, vagyis arról, hogy milyenek a lelki folyamatok az a priori- 
nál, milyen lelki müködés utján jön létre a fogalmi elv, hanem 
ezen a helyen tárgyi a priorival találkozunk. 

Sokan azt kérdezhetik, hogy az a priori ilyen magyarázat 
mellett megtartotta a jellegzetes sajátságát és értelmét? Erre igen 


"természetesen azt felelhetjük, hogy ami a dolgok mögött van, 


épen előttünk van, A tartalmi, a priori, az érzés által való meg- 
ismerés elvi önállóságát fejezi ki a tapasztalás által létrejött meg- 
ismerés formai a priori-jával szemben és az érzés által való meg- 
ismerés tárgyi érvényességét szögezi le. 

2-ik mozzanat : Az a priori megmutatja a lényegvonatkozást 
Isten és ember között. A tárgyi a priorihoz hozzátartozik a lárgy- 
vonatkozás a priorija is. 

3-ik mozzanat: A tárgyvonatkozás mutatja az a prioritás 


. minőségi sajátosságát. Ezzel pedig a vallásos képességre (Anlage) 


utal. Vagyis ebből következik, hogy az emberben vallásos képes- 
ség ván, épen ugy, mint ahogy más képességek is vannak. 

4-ik mozzanat: A vallásos képesség az ember más lelki ké- 
pességeivel élő vonatkozásban van. Ebből az következik, hogy a 
kijelentés hatással van az észre. ! 

E helyen a formai vezérfonaltól tekintsünk egy pillanatra a 
tartalomra. Itt azt látjuk, hogy a szentséges rácionális és irrácio- 
nális mozzanatokból összetett kategoria, amiben mind a kétféle 
mozzanat a priori, A vallástörténelem folyamán a rácionális moz- 
zanatok az irrácionálisokkal a priori principiumok szerint Össze- 
kapcsolódnak és a rácionálisok az irrácionálisokat sematizálják. 
A tremendum a numinozum lesujtó mozzanata az igazság, er- 
kölcsi akarat rácionális ideájában semátizálódik. A fascinans, a 
numinozum vonzó mozzanata, a szeretet, jóság, irgalmasságban 
sematizálódik. A mirum mozzanata az abszolutság rácionális ide- 
ája által sematizálódik. Láthatjuk, hogy a vallásban a rácionális 
és irrácionális benne van. Igy az irrácionális mozzanatok életben 

maradása megóvja a vallást az elrácionálizálódástól. Ellenben, ha 
a vallás gazdagon megtelik rácionális mozzanatokkal, akkor meg- 
óvja a vallást a fanatizmusba és mysticizmusba való sülyedéstől. 
Ezáltal képesiti arra, hogy minőségi, kultur és az emberiség val- 
lásává legyen. Ezen az alapon megállapíthatjuk, hogy a keresz- 
tény vallás a.legmagasabbrendü a földön. A mély irrácionális 
alapon épül fel benne a tiszta és világos fogalmak, érzések és 
élmények épülete. 

Óttonak ez a nagyszerü megállapitása feltárja előttünk az 
igazi unitárius hittan perspektiváját és megalkotásának lehetőségét. 

De térjünk vissza a tárgyunkra. Ezzel a megállapítással, hogy 
a kijelentés hatással van az észre, vagy hogy az irrácionális moz- 


zanatok összefüggenek a rácionálisokkal, eljutottunk Otto utolsó 


problémájához, mely szerint még meg kell vizsgálnunk a vallásos, 
a priori viszonyát az észhez. A felelet az a priori harmadik és 
negyedik jelentése szerint adódik, 

Láttuk, hogy Otto véleménye szerint az isteni lényeget, mint 
a valóság mélységében levő lényeget átérezzük. Az elmélkedésünk 
útja a továbbiakban épen az ellenkező. Ilyenformán azt kérdezzük, 
hogy a vallásos tapasztalat lehet-e alapja minden más tapaszta- 
latnak, vagyis minden más tapasztalat a vallásos tapasztalatban 
gyökereződik-e ? 


Otto teológiai munkásságában a vallásos képességnek köz- 


ponti jelentőséget tulajdonit. Ezzel egyúttal tiltakozik az ellen, 
hogy a vallást lélektani úton nem vallásos forrásból vezessék le. 
Otto Schleiermacher bölcseleti vonalát vette fel és a szentséges 
analizálásával aira törekszik, hogy kimutassa a vallásos perspek- 
tiva sajátosságát és másból való származtatásának lehetetlenségét. 
Épen ezért vizsgálja és bontja fel a vallásos képességet. 

A képesség (Anlage) a tapasztalás szférájába tartozó fogalom. 
Bár képességet, mint olyant tapasztalni nem lehet, hanem csupán 
annak megnyilatkozását. De bizonyos tapasztalatainknál kénytelenek 
vagyunk elismerni, hogy a tapasztalt megnyilatkozásnak bizonyos 


képességből kell fakadnia. A valóságot mi sokféleképen apper- . 


cipiáljuk. Az appercipiálásnak egyik különleges módja az átérzés, 
vagy (vallásos) divinatio (ihlet, sejtelem.) 


Otto elutasitja magától a vallási világimmanenciai magyará- 


zatát és rámutat arra, hogy mi nem szükségképeni lényegkapcso- 
lódásban vagyunk Istennel, hanem olyan kapcsolatban vagyunk, 

özmzük 


melynek lehetősége Isten kezében van. Ez az igazi keresztény fel- 
fogás és igy nyer értelmet számunkra a kijelentés. 

Itt önkéntelenül felvetődik az a kérdés, hogy Otto pan-en- 
theistikus felfogást hirdet-e? Erre nézve azt a kijelentést teszi, ha 
a pan. en-theizmusnak nincs más szándéka, mint az, hogy kife- 
jezze minden végesnek belsőséges vonatkozását Istenhez, akkor 
egész nyugodtan érvényességet tulajdonit neki. Ellenben, ha az 
sen" (,in" -ban, -ben) térbeli vonatkozást és viszonyt jelent, akkor 
nem kezdhet vele semmit (S. u. U. 213.) A megragadottságnak 
(Befassen) nem térbeli, hanem dinamikus jelentést tulajdonit. 

Befejezés előtt még csak arra kivánok utalni, Hogy az érzés 
által való megismerés megállapítása Kant alapján lehetséges. Ezért 
Kant harmadik kritikája, az itélőerő kritikájára kell irányitanunk 
tekintetünket, : 

Otto már a tiszta ész kritikája alapján az ideogramniát és 
különösen a valamiben való alapozottság (Gründen in) ideogram- 
máját levezethette. A továbbiakban Kant tapogatózása, mellyel az 
ok fogalmát körülveszi, megmutatja, hogy ennek a kategóriának a 
hiányosságát érezte. A harmadik kritika segitett valamit a hiányok 
pótlásában. Ezért Otto megállapitja, hogy a két első kritika között 
az áthidaló a harmadik. Kant a harmadik kritikában megállapitja, 
hogy a világ megismerése nem tudományos ismeret, hanem sub- 
jektiv felfogás A világmechanizmus magyarázata csak részeket 
mutat, az egészhez nem vezethet el. Ezért szükség van a célszerü- 
ségi nézőpontra, ez pedig odavezet, hogy a világot isteni terv 
célszerü alkotásának kell tekinteni és csak az egész magyaráz- 
hatja meg a részeket. Itt van a tudás és a tudomány határa. 

Kant elvezet tehát a títokhoz, ami az élet alapján van. Itt 
már a fogalom felmondja a szolgálatot, a továbbiakat ideogram- 
mák jelölik meg. Ezekben a képekben benne tudjuk a titkot. 

A két kritika hidját tehát megtaláltuk. Annakidején Kant meg- 
állapított két világszemléletet, amelyek egymásmellett állottak s 
közülök a gyakorlati szemlélet önállónak tetszett. De a transcendens 
negativ keretét nem tölthette be. Azt mondja Otto, hogy a teológiai 
és etikai világszemlélet egymásba olvad egységes világszemlélet- 
ben, az intuitusban és igy az elméleti határoltság nem jelenti többé 
az intuitiv világszemléletnek a teoretikus megszüntetését, mivel 
maga rájött a titokra. És épen azért, mert erre rájött, tudja azt is, 
hogy nem rácionális világmagyarázat, hanem hitbeli szemlélet. 

Otto kijelentése tehát helyes, mely szerint a harmadik kritikában, 
vagyis az érzés kritikájában Kant maga veszi fel az ,intuitus 
mysticus" vonalát. Igy Kant etikai és teleologiai perspektivája ösz- 
szeolvad közvetlen egységgé. Ez pedig azt jelenti, hogy a tele- 
ologiai nézet beleolvad a vallásosba. Nyilvánvaló lesz, hogy az 
intuitiónak nincsen teoretikus jellege. Mi sejtjük (ahnen) a földi 
dolgok összefüggésében az istenit. Ebben a sejtésben (Ahnung) 
pedig benne van az, hogy mi egységben érezzük magunkat a min- 
denséggel. Ez az egységérzet fogalmakban kifejezhetetlen, mert 
érzelmi tulajdonságu. Az isteni maga hordozza az alany-tárgy-találko- 
zást és abban megjelenik. Ez a tény érvényes annak ellenére is, 
hogy az értelem (Verstand) teoretikus megismerésének a határai. 
nem bővültek. Ellenben ez a kritikai határ nem zárja ki azt, fogy 
az ideogrammák a valóságot ismerjék meg. Az ideogrammákkal 
tehát az isteni valóságot ismerjük meg. Ennek a megismerésnek, 
ha az érzés is szerephez jut benne, objektiv érvénye van. 

Ezekben igyekeztem Otto teológiájának filozófiai alapvetését 
felvázolni. Ezen épül fel az a nagy alkotás, ami Oitot, Baum- 
garten kieli egyetemi tanár szerint, korunk legnagyobb teológu- 
sává tette. Ezen épül fel vallásos értékbölcselete és dogmatikája. 

Otto nem találta meg Kant transcendentális bölcseletében a 
problémák megoldásának lehetőségét. De azért ezt a filozófiát 
megtartotta alapnak és kritikai elmélyedéssel, a három kritika 
összekapcsolásával a hézagokat kitöltötte és kiegészítette Fries és 
Schleiermacher nyomán az érzés beható birálatával. Igy mindig 
szilárd filozófiai alapon maradt. Azon téves és sok helyen lábra- 
kapott nézettel szemben, hogy Otto nem filozófiai, hanem lélek- 
tani alapon közelítette meg a szentséges értékét, határozottan ál- 
litom és a fent elmondottakkal bizonyitom, hogy Otto a lehető 
legszilárdabb filozófiai alapon áll és arról sohasem tér le. Meg- 
mutatta, hogy a vallás sui-generis értékéhez csak a kanti etikai 
felfogáson tul juthatunk el. Megteremtette a vallás irrácionálitásá- 
nak kritikáját és ezzel korunk legnagyobb jelentőségü vallásböl- 
cseleti munkásságát végezte el. 

A felvázolt filozófiai alapvetéssel Otto egész munkájának 
nagyszerü képe nem bontakozott ki előttünk. (Ennek feltárása 
olyan feladat, melyet más helyen igyekszem elvégezni.) De csu- 
pán a bölcseleti alap megismerése is, ránk unitárius teológusokra 
nézve haszonnal járt, mert már ez is mutatja, hogy Otto soha- 
sem mutatkozik dogmatikusnak és elfogódottnak. A vallás lénye- 


gét azon az úton keresi, mely útra kelve, mi unitáriusok is ha- 


szonnal követhetjük őt. Dobai István, 

(Befejezés.) 


Kárpálhy- Kravjánszky : , Gromo, János Zsigmond testőrkapi- 
tánya" című dolgozatának csaknem két első oldalát a János Zsig- 
mondról írt munkám birálatának szenteli. Az érdemleges meg- 
jegyzésekre válaszomat az alábbiakban adom meg. 

Kárpáthy-Kravjánszki : , Vallási téren is még mindég a sza- 
badság ideális hazája Erdély, amit a szerző igyekszik erősen 
kiemelni és hangoztatni, pedig ez a megállapítás Szekfű óta el- 
vesztette értékét." Ami más szóval azt jelentené, hogy Szekfű óta 
nem lehet Erdélyben vallásszabadságról beszélni. Előre jelzem, 
hogy a katolikus és protestáns történetírásnak sok olyan : pontja 
van, ahol nincs egyezés, sőt mondhatnám, hogy nem lesz soha. 
Ezt is egy olyan pontnak tekintem. : I 

Tisztelettel hajlunk meg a Szekfű átértékelő iránya előit s 
elismerjük, hogy sokan a Hóman—Szekfű irányt úgy tekintik, 
mint a hivatalos magyar történetírást, de mi unitáriusok mindig 
szabadelvüek voltunk és vagyunk s nem ismerünk olyan írói 
egyéneket, akikre behunyt szemmel, mint dogmákra esküdnénk, 
pedig Kárpáthy-Kraviánszky ilyesmit tesz s ahelyett, hogy a kérdést 
részletezné, általánosít s abba a hibába esik, hogy Szekfű Gyulát 
nem helyesen értelmezi. Szekfű vallásügyi fejtegetésének lényege 
ebben van: , Akkoriban a vallási élet terén a "mai individuális 
szabadság ismeretlen volt."1 Vagy tovább: , Áttekintve ezen fej- 


1 Hóman— Szekfű : Magyar történet IV. köt. 251 I, 

lődést, semmiképpen sem láthatjuk benne a vallásszabadság modern 
elveinek megvalósítását." ! Ezt ebben a formában mi is valljuk. — 


Ez azonban más szóval csak azt teszi, hogy a XVI. században — 


nem a XX. századi vallásszabadság volt, minthogy nem is lehetett, 
hanem csakis a XVI. századi. Megtévesztő szempontból vizsgálja 
az a XVI. század vallásszabadságát, aki a XX századi vallásügyi 
viszonyokat méri a XVI. századhoz, mert a XVI. században keresni . 
a mai állapotot, épen annyi, mintha valaki éjfélkor keresné a napot, 
vagy pedig a gyökeret hasonlítaná az ágakhoz ; de amint az ágak- 


nak lényege, élete és értéke a gyökérben van, azonképen a mai ; 


individuális vallásszabadságnak is a XVI. század vallásszabadsá- 
gában van a gyökere, vagyis a vallásszabadság a XVI. században 
Erdélyben megszületett, élt, meg volt s ezt becsüljük és értékeljük 
mi nagyra a XVI. századi Erdély életében. Hogy pedig még vi- 
lágosabb legyen ez a kérdés, megemlítjük, hogy az egész reformáció 
lényege abban van, hogy megdönti a tekintély elvét s előtérbe lép 
az individuum s aztán a fejlődés vonalán egymásután alakultak 
meg a lutheránus, református és unitárius vallások, vagyis a 
protestáns vallások létrejövése s puszta létezése is a XVI. századi 
vallásszabadságnak megdönthetetlen bizonyítéka. Aki pedig még 
ezek után is kételkedik, az vegye elő az erdélyi országgyűlések 
határozatait s ott meggyőződhetik arról, hogy Erdélyben a vallási 
szabadelvüség felépítésére az első lépés az 1545-iki tordai ország- 
gyűlésen történt s azután az 1556-ik kolozsvári országgyűlés, az. 
1557., 1564., 1568. évi tordai országgyűlések s az 1571-ik maros- 
vásárhelyi országgyűlés vallásügyi határozatai kitörölhetetlen és 
soha át nem értékelhető bizonyságai a XVI. századi vallásszabad- 
ságnak és vallási szabadelvűségnek, 

Miután elfogultsággal vádolhatnak, szívesen adom át a szót 
e kérdésben Asztalos Miklósnak: , Bármennyire igyekeznek egye- 
sek kimutatni, hogy a modern tolerancia Erdélyben ismeretlen 
fogalom volt, az mit sem von le abból a tényből, hogy Erdélyben 
már az 1570-es években megszünt a vallási viszály s már csak 
az újabb szektárius mozgalmak letörése okozott gondot az állam- 
nak, amit egyetlen európai államról sem mondhatunk el, azok 
közül, amelyeket a protestantizmus mozgalma érintett. Bármily kö- 
rülmények hozták is létre, oly tény ez, amely a korban páratlan 


! Hóman—Szekfű : Magyar történet IV. köt. 272 I. 

jelenség lévén, csak különleges értékelés tárgya lehet. "1 Hasonló 
megértő szellemben tárgyalja Dr. Veress Endre is most megjelent 
munkájában Erdély vallásügyi szabadelvüségét és szerinte is: 
A kis Erdély Európa minden más országát megelőzte a lelkiis- 
mereti szabadság biztosításában . . . Ám a kilengések általánosak 
másutt is ez időben s rajtuk még csodálkoznunk is alig lehet, ha 


. a kor társadalmi életét, a közvélemény hullámzó áramlatait s a 


forrongó kedélyek nyugtalanságait ismerjük s megérteni igyekszünk."? 

Kárpáthy-Kravjánszky nem értelmezi helyesen Szekfűt, mert 
Szekfűnek ezen szavai: , Az erdélyi ember kénytelen lévén lemon- 
dani saját vallásának kizárólagos érvényesítéséről, gyakorlatilog 
előfutárja lett a felekezetek békés és egyenjogú . együttélésének," 3 
már kénytelen elismerése annak, hogy Erdély vallási fejlődésében 
megelőzte Nyugatot s hogy Erdélyben mégis csak volt tolerancia. 
És ha még most is lenne árnyalati különbség, ez onnan magyaráz- 
ható, hogy a katolikus és protestáns türténetírás céljaiban, esz- 
közeiben, felfogásában, sőt kifejezéseiben is mindig lesz különbség. 

Hóman— Szekfű dtértékelték a magyar történelmet. Sok helyen 


. kivánatos az átértékelés Erdély történelmében is, de minden tör- 


ténetírót az ,ante omnia veritas" elve kell, hogy Vezessen. Mi 
erdélyiek különben már sok mindent átértékeltünk, de Erdély val- 
lástörténelmi szerepét csonkítani sohasem engedjük. Erdély a 
vallásszabadság történelmi földje volt s minden tárgyilagos történet- 


-író előtt az is marad. 


A XVI. században az 1568-ik, mondhatni unitárius év örökre 
kitörölhetetlen nyomot hagyott a vallásszabadság kivívásában. Hiába- 
való minden erőlködés, mert ez az erdélyi géniusz elvitathatatlan 
győzelme és érdeme, ami különösen nagy értéket jelent, ha arra is 
tekintettel vagyunk, hogy a vallási egyenlőségért vívott küzdelmek 
terelték az embert politikai jogainak helyes felismerésére és mér- 


legelésére. Ezt nekünk erdélyieknek és unitáriusoknak ismételten 


hangsúlyoznunk kell, miáltal nem követünk el történelem hamisí- 
tást, hanem csak kötelességet teljesítünk, mert közös érdekünk és 
hivatásunk védelmezni azt, amit a mult reánk bízott. 

Ezekben úgy vélem, megfeleltem annak a lelkész afiának is, 


1 Asztalos Miklós : Erdély története. Budapest, 1936. 73 I. 
2 Dr. Veress Endre: Báthory István király. Budapest, 1837. 64 1. 
3 Hóman—Szekfű i. m. 273 I. 

aki Szekfűre való hivatkozással azt kérdezte tőlem, hogy volt-e a 
XVI. században Erdélyben vallásszabadság ? 
Kárpáthy-Kravjánszkynak egy másik fő ellenvetése ez: ,Ne- 
hezen bocsátható meg, hogy alig van mondanivalója az erdélyi 
katolicizmus küzdelmeiről, amikor például a székelyek fegyverrel 
a kezükben kénytelenek védeni hitüket. Munkám megírásakor fog- 
lalkoztam a csiki székelyek ellenállásának megfejtésével, sőt voltam 
az állítólagos csata színhelyén, a Székelyudvarhely és Csikszereda 
közötti , nagy erdőn" is, de nem tudtam többre menni, minthogy 
a csiki székelyek ellenállása, amelynek történelmi hitelességét meg- 


állapítva, leírva seholsem találtam, nem egyéb szájhagyománynál, 


amit történelmileg igazolni ma sem lehet. Ez az oka annak, hogy 
nem írtam e kérdésről, minthogy munkám egész anyagában csak 
reális eseményekkel foglalkoztam. Való igaz, hogy a protestan- 
tizmus előnyomulásával Erdélyben a katolicizmus nehéz helyzetbe 
került, csak tengődött, de mióta a világ fennáll, minden újabb 
szellemi itány a régi bukásán igyekezett emelkedni s miért lett 
volna épen a reformáció a kivétel. De azért nem tagadom, hogy 
a katolikus üldöztetések felemlegetésekor mindig az a bizonyos bá- 
rány jut eszembe, mely a vizet felfelé is megzavarta, ami azonban 
nem azt teszi, hogy ne itélném el a legnagyobb mértékben az 
atrocitásokat, bármelyik felekezetnél történik is az, de azt hang- 
súlyozom, hogy János Zsigmond vallási erőszakoskodását igazoló 
történelmi okmányokra eddig még senkisem akadt. Mint annyi 
más koreszme, a reformáció is lehetett fellépésében erős, ellen- 
mondást nem tűrő, de hamar megtisztult annyira, hogy a katoli- 
cizmust a protestantizmus szenvedélyessége Erdélyben sohasem 
fenyegette. 

Csodálatos, hogy Kárpáthy-Kravjánszky, aki kezdetben min- 
den más forrást lekicsinyelt s csak az ő vatikáni anyagát tartja 
igazi forrásnak, egyszerre csak a hagyományhoz fordul s olyan 
forrásmunkával akar bizonyítani, mint az Erőss József-é,! aki mun- 
kájáról az Előszóban maga is ezeket írja . , Jelen dolgozatunkat a 
nagyközönségnek és a tanuló ifjuságnak olvasókönyvül szántuk. 
Úgy vélvén, hogy addig is, míg a székelyek története című tudo- 
mányos mű megjelenik, tájékoztatóul fog szolgálni." Aki pedig 


! Erőss József paptanár: A székelyek története, Különlenyomat a , Szé- 


kely Hirlapb"-ból, Kézdivásárhely 1913. 

eddig nem hitte, hogy a csiki székelyek és János Zsigmond csa- 
patai közötti vallás-háború csak néphagyomány, az arról tökélete- 


. sen meggyőződhetik, ha elolvassa az Erőss színes előadását: ! 


, Egykori feljegyzések szerint (amelyek ugyan seholsem talál- 
hatók) János Zsigmond előbb szépszóval és igérettel, majd szigorú 
paranccsal akarta rávenni a csikiakat, hogy az unitárius vallásra 
térjenek, végül, mikor ezek eredményre nem vezettek, fegyveres 
népét küldötte ellenük. 

Élt Gyergyóalfaluban egy István nevű szentéletű megyés pap, 
ki összegyűjtötte a gyergyóiakat s hatásos beszédben feltárta a 
nagy veszedelmet, mely ősi hitüket fenyegeti s felszólította őket 
annak védelmére, Erre Gyergyó népenek apraja-nagyja felkeredett 
s elhagyván otthonát (1567) Csiksomlyóra mentek, ahova a csikiak 
is gyűltek. Itt köszöntötték a boldogságos Szűz Máriát, az ő ké- 
pében s segítségül hívták szükségükben. Megerősítvén magukat 
az angyalok kenyérével, egy jámbor szerzetes buzdító szavaira 
fegyvert ragadtak, hogy szembeszálljanak a fejedelem seregével. 
A hagyomány szerint nemcsak a férfiak, de az asszonyok is fegy- 
vert ragadtak, söt a szárhegyi leányok kibontott hajjal a csapat 
élére álltak. Az Udvarhelytől Csik felé vezető úton a nagy erdő- 
nek egy fisztásán találkozott a hitvédő sereg a fejedelem hadi 
népével. Amidőn ezek meglátták a székely hadak élén haladó ki- 
bontott hajú, villogószemű s kezükben tizes üszköt lobogtató ha- 
jadonokat félelem szállta meg őket s a harcot megsem kisérelvén, 
visszavonultak, . Más forrás szerint(?) a hadak megütköztek s a 
csikiak győztek." 2 

Azért közöltük ilyen hűen és részletesen e leírást, hogy már 
első olvasásra is láthassa mindenki, hogy ez néphagyomány, mint- 
hogy ezt a szöveg közben Erőss is megemlíti. Igaz, hogy később 
arra is hivatkozik Erőss, hogy a fennti esemény hitelességét iga- 
zolja P. Mihály Balázs szerzetes, ki 1578-ban született, tehát 11 
évvel az esemény megtörténte után, de hallotta másoktól, szem- 
tanuktól; végül egy másik bizonyítás a híres csiksomlyói búcsu- 
járás százados gyakorlata lenne. 

A hagyomány anyagát próbálja most Kárpáthy-Kravjánszky 
Gromonak egy levelével 3 történelmivé tenni, de a levél anyaga is 

1 Erőss: i. m., 5 I, 


2 Erőss : i. m. 85—86 Il. 
3 Gromo 1567. július 19 levele. Venezia közölve 47—48 oldalon. 

homályos úgy, hogy még most is csak néphagyománynak kell 
minősítenünk a csikiak vallási ellenállását. Különben az állitólagos 
zavaros források is az eseményt 1556-ra, 1559-re és 1567-re te- 
szik bizonytalanul s a helyleírás is bizonytalan, János Zsigmond 
1556-ban még nem volt tényleges uralkodó, az 1559-ik év pedig 
úgy kerülhetett forgalomba, hogy a várdotfalvi határ déli részében 
van egy emlékmű, amelyet Henter Antal Udvarhelyszék főkirály- 
birálya emeltetett 1817-ben ezen esemény emlékére, de később 
rájöttek, hogy János Zsigmond 1559-ben még katolikus volt s 
így tolódott az esemény 1567-re, hogy az unitárius János Zsig- 
mondnak tulajdonítsa az erőszakós térítést, de a legjobb számítást 
is tekintve, János Zsigmond csak 1567-ik év közepén lett uni- 
táriussá, pünkösd havában, májusban még nem volt az. : 

Tény ebből csak az, hogy a protestántizmus a csikiaknak a 
katolikus valláshoz való ragaszkodása miatt Csikban nem tudott 
gyökeret verni, de semmisem igazolható abból, hogy János Zsig- 
mond fegyverrel terjesztette volna a protestántizmust, valamint az 


sem, hogy rendszeres fegyverzetű katonáit a csikiak a kibontott 


hajú szárhegyi leányok vezetésével tönkretették volna, A XVI. 
század második felében Erdélyben már nem történhetett meg olyan 
csata, melynek semmi nyoma, semmiféle írott emléke ne maradt 
volna fenn. 

Legszerencsétlenebb kifejezése Kárpáthy-Kravjánszkynak a 
, kismagyar történetszemlélet" emlegetése, mert az már bűn számba 
megy, mikor valaki olyant mond, amit maga sem hisz. Jól tudja 
azt Kárpáthy-Kravjánszky is, hogy a protestáns, helytelenül , kis 
magyar"-nak nevezett, vagy erdélyi liberális történeti szemlélet 
Erdély különállása idején sohasem jelentett tiltakozást az össz- 
magyarság történeti jogai ellen, hanem az csak a Habsburgok el- 
len irányult a magyar nemzeti állameszme védelme jegyében. 
Ilyen ferde okoskodással Kárpáthy-Kravjánszky Bethlen Gábort is 
a ,kismagyar" politikát követők közé sorolná. Egyszersminden- 
korra hagyjunk fel a ,kis" és ,nagy magyar" politika megkülön- 
böztetéssel, mert ez nem méltó a magyar nemzet történelmének 
szelleméhez. ő 

Abban igaza van Kárpáthy-Kravjánszkynak, hogy én idealista 
vagyok, de arra mindig vigyáztam, hogy ideálizmusom ne legyen 
soha reális alapnélküli s ne lépje túl soha a tárgyilagosság ha- 


tárát. Különben új eszményekre még ebben a zűrzavaros világban. 

is szükség van. Mi tanárok, mint nevelők, nemcsak lelkileg, ha- 
nem hivatásból is mindig ideálisták voltunk, vagyunk és maradunk. 

Végül Kárpáthy-Kravjánszky tárgyalt fűzetének tartalmát ösz- 
szefoglalóan tekintve, sajnálattal állapítom meg, hogy Kárpáthy- 
Kravjánszky szemében munkám elolvasása után is János Zsig- 
mond a régi: fekete ördög, kinek még emlékére is halált kell 
kiáltani, de megnyugtat az, hogy a magyar és világtörténelemnek 
még sok olyan egyénisége van, akiket a felekezeti értelmezés ilyen 
ellentétes .megvilágításban mutat be s hogy a vallásháborúk 
korában maradjunk, míg a katolikus írók szerint Erzsébet angol 
királynő a legnagyobb bűnös, Stuárt Mária pedig, maga a földön 
járó angyal, addig a protestáns íróknál a drámai küzdelemben 
Stuart Mária a főbűnös s méltan megérdemelte szomorú sorsát. 
Ilyenkor aztán csak a tisztánlátó olvasó tudja megállapítani, hogy 
melyik felfogás az előítéletmentes, melyik oldalon van a tár- 
gyilagosság. 

Mi nem féltjük János Zsigmond alakját soha a világosan 
látóktól. János Zsigmondról, most századok után is mérve fel 
életét, megállapíthatjuk, hogy szelleme egy új világnak felismerője, 
megértője és érősítője volt. Ezért mindég élni fog nemes alakja, 
míg lesz e földön szabadon gondolkozó és pedig úgy hiszem, 
hogy abban a tisztes keretben, melyben történelmi arcképét meg- 
rajzoltam, mert ezt kivánja életének törvénye, azt munkálja a min- 
den előítéleten győzedelmeskedő igazság. Hadd jőjjenek János 
Zsigmondra és korára vonatkozó újabb és újabb előkerülő adatok, 
eddig ismeretlen bizonyítékok, melyekkel a részletek bővülnek, a 
színek élénkülhetnek, vagy tompulhatnak, de mindig marad az 
alapfelfogás. János Zsigmond történeti alakját nem féltjük senkitől 


és semmitől. 
P. Szentmártoni Kálmán. 


— 251 — 


A papi ház. ! 


A ház az általános meghatározás szerint az ember lakóhelye, 
társadalmilag a család, mondjuk a háznép-otthona, meleg fészek, 
maga-magában egy kis csodálatos külön világ, egyházi szempont- 
ból a legkisebb közösség vára, amelynek mindenike egy-egy érté- 
kes alkotó eleme és sorsrészese a nagyobb közösségnek. 

; Az alkalom a papi ház jelentőségének vizsgálatára tereli a 

figyelmemet, értvén papi házon nem csak az épitett falakat, ha- 
nem az azok közt lakókat is: a papi háztáj életét az egyházköz- 
ségben. 

Keresztényi felfogásunk erkölcsi hivatás szempontjából nem 
"tesz külömbséget ház és ház között, hisz mindannyinak feladata, 
ha változó körülmények közt is, azonos: a keresztény erkölcs ér- 
vényesitése. De azt mégis csak meg kell hagynunk, hogy a papi 
ház unitárius elhivatásának megszabásánál és megitélésénél szi- 
gorubb mértékkel mérünk, mert azt elsőnek tartjuk az egyenlők 
között. Hatása kiterjed a közösség többi háza fölé, hasonló a szer- 
vezet központjához. 

A papi ház a maga egyéni intim élete mellett egyrészt ve- 
zéri kötelezettségek hordozója, másrészt vezéri jogok letéteményese 
és gyakorlója. Ezer szem figyeli lépteit, ezer szem lesi példáját, 
ezer szem várja intését, ezer szem hálája ragyog hűségére, ezer 
szem szemrehányását érzi hütlensége esetén. 

Mai nehéz napjainkban uj jelszók nagy tömege ráncigálja az 
emberek figyelmét, belső bajaink is vannak, helyén legyen ma az 
őrálló, roskadásig hű a papi ház! 

Világitó torony legyen, melynek biztató sugarai a tornyosuló 
hullámokon is áttörve, révet mutassanak az élet hajótöröttjeinek; 
erőnek, kitartásnak Déva-vára legyen, példaadó még befelé húlló 


! Szerző felolvasta Szentivány-Laborfalva egyházközségben 1937 no- 
vember 7-én tartott papilak-avató ünnepélyen. 

könnyek és megcsufoltatások idején is ; iránytű legyen, melynek 
delej-vonala a széptől, jótól semmi érdekért el nem távolodik ; 
tudásnak és tanitásnak háza legyen, amelyik keresztényi, áldoza- 
tos türelemmel igyekszik pótolgatni azokat az ismereteket, melye- 
ket helyzetünk tőlünk bova-tovább mindinkább megtagad ; józan 
megitélésnek és elfogulatlanságnak helye legyen, ahol a mult em- 
lékei és a kor igényei kellő elbirálásra, összeegyeztetésre és ter- 
jesztésre találnak ; törvény tartásnak és tartatásnak háza, amely 
kifelé, befelé szentséggel őrködik közéletünknek alkotmányossága 
felett, figyelemmel kisér és számonkér minden eltévelyedést, a ren- 
delkezésünkre álló eszközökkel óv, int, dorgál, fenyit, de mindig 
javitó célzattal; mintaképe legyen Madách küzdő embere, — bizó 
mindhalálig ! 

Midőn papirra vetem ezen sorokat, magam is megijedek, 
nem annyira a feladatok roppant sulyától, mint inkább annak a 
felelősségnek tudatától, amely ezen elkötelezettségeknek természe- 
tes velejárója. 

Megnayugszunk azonban, ha a papi ház értékmegitélésénél 
magunkból kiinduló emberi mértéket alkalmazunk. A papi ház népét 
is egyfelől az élet viszontagságai, másfelől az emberi gyarlóság 
megtévedhetései tartják két tüz közöti. Ezeknek korlátai között kell 
tennie, ami tehető, elmarad, ami erejét felülmulja. Ha tárgyilagos 
megállapilás szerint semmi emberileg lehetséges elmulasztása sze- 
mére nem vethető, máris egyesre felelt. ) 

De vajjon céljaink felé haladásra elegendő-e a papi ház el- 
hivatási kifogástalansága!? A legkiválóbb hadvezér is katona- 
erényekkel ékeskedő sereg nélkül győzelmet arathat-e!? 

Ér-e valamit a fénynek forrása, ha nincsenek nyitott és látó 
szemek ? Ér-e valamit Déva vár példája, ha a hit, meggyőződés 


mellett megállás, ha nincs aki fogalomtétellel értékelje a mártirom- 


ságot, szolgálja az eszmét!? Nem puszta kalimpálás-e a delejtű 
mozgása, ha részegek a hajósok !? Lehet-e a tudásnak, tanulás- 
nak kútforrása az a hely, ahol a kiáltó szó pusztába hangzik, ahol 
az ige süket fülekre talál, ahol a keblek elzárkóznak az ismeretek 
elől, ridegek maradnak sajátos kulturánk törekvéseivel szemben ? 
Jutbat-e érvényre a legvilágosabb és leggondosabb kritika, ha 
tanácsai törpe gondolkozáson, ferde elfogultságon törnek meg ? 


. Lehet-e törvénytisztelet és törvénytiszteltetés olyan helyen, ahol 


felburjánzik az akaratosság, önbíráskodás és a fegyelmetlenség ? 

Azt hiszem nem kell töltenem az időt a feleletek megadásá- 
val. Azok a fentiekből önként következnek és egyuttal megjelölik 
azokat a kivánalmakat is, melyek a papi ház köré rendelt többi 
házakat egyházi tekintetben kötelezik. 

A papi ház és egyházközség csak egyetértő, tevékeny mun- 
kával érhetik el teljesítő képességük maximumát. A vezér és tábor 
egy test. A közös ügy védelmében egy az egészért, az egész 
egyért! Félrefarolások, széthuzások nemcsak a bénitó erők elve- 
szését jelentik, hanem azokét is, amelyek az előbbieknek ellen- 
sulyozására szükségesek, igy dupla veszteséget jelentenek. 

Távolról sem kivánom, hogy az egyházközség beléletében ellen- 
vélemény fel ne merüljön. Vita, alkotmányos küzdelem épen érdek- 
lődő életnek a jele, azonban szinte életfeltétel, hogy a küzdelmek a tör- 
vényes formák kereteit át ne lépjék soha. Nekünk egy védvárunk 
van : az alkotmányunk és ennek keretében saját törvényeink. Ezek- 
nek megszegése, ilyenre mozgalmak indítása jó adag lelki vakságot 
tételez fel a mai világban. 

Tehát, papi ház, becsüld meg a gondjaidra bizott többi há- 
zakat, vezérként, de ne uralkodóként emelkedjél azok fölé, ti meg 
többi ház, ne a muszáj kényszerével, hanem számitó öntudattal, 
a vezér iránti és egymás közötti fegyelem szükségességének meg- 
győződésével sorakozzatok fel egybázi tökéletességünk minél erő- 
sebb megközelítésére ! 

Ami a jeleni alkalmat illeti, az ünneplő egyházközség ré- 
szünkre ép biztató jelet szolgáltat. A gyarapodás az egyesek éle- 
tében is belső rendet jelent. Hisszük, hogy a papi ház létesülése 
is belső erőnek az eredménye. 

Legyen is igy, mert az egyház iránti kötelezettségek tiszte- 
letét és teljesítését fokozott mértékben várjuk el attól az egyház- 
községtől, melyet nagy Berde Mózsánk emléke erősithet és kötelez. 

Dr. Lőrinczy István. 

Adalék Bölöni Mikó Lőrinc életrajzához. 
(1809—1872.) 


Ma a regényes életrajzok irodalmi irányzata vezet. Irodalmi nézőz 
pontból bármi legyen is a felfogás és a -regényes életrajzok irodalmi 
értéke bármily esztétikai értéket képvisel is: a tulzásba esett termé- 
szettudományoskodás után a nagy közönség élvezi a valóságba kap: 
csolódó romantikát. Hiába, az ember észszel meg nem szerkeszthető 
gépezet. Van benne a durva materialismustól szabadulni vágyó lélek 
is. Hogy azután a kor minő lelki táplálékot nyujt, az a kor iróinak 
lelkiségétől függ. ? 

Egyházunkban is időszerü volna az egyháztörténelmi életrajzokat 
regényes életrajzok alakjában hiveink elé vinni, mert ily módon jobban 
megtudnók kedveltetni hiveinkkel egyházi nagyjaink emberileg értékes 
egyéniségét és jó tulajdonságait. 

Azt készséggel elismerem, hogy egyházi életünk szerény keres 
tében és az unitárius puritán életmód mellett nem igen lehet a regés 
nyes életrajzokhoz alkalmas hősöket találni, de azért a komor törtés 
neti folyamatban akadnak regényes életrajzra alkalmas egyéniségek is. 

Az erre hivatottak — gondolatom szerint, találnának ilyent is, 
Csak megemlitem példának okáért bölöni Farkas Sándort. 

Bölöni Mikó Lőrinc komoly egyénisége és polgáriasan csöndes 
családi élete a regényes beállitást nem birná el, de annál inkább igéz 
nyelne korrajzba beolvasztva egy részletes, tanulságos életrajzot. 

A Keresztény Magvető VII. kötetében Kovácsi Antal hivatott 
tollából egy eléggé átfogó életrajzot olvashatunk (277—302 I.), de azz 
óta b. Mikó Lőrinc egyénisége a távlatban nőtt. 

Pályájának kezdete is tanulságos sors. A tehetségek megfelelő 
irányba való beindulást az európai feltételek zavarják s ezért aránytas 
lan erőpazarlás és időveszteség akadályozzák a szellemi értékek kiterz 
melésében, De az életfolyását zavaró politikai változások dacára is szez 
rencsésen révbe jutott. 

A gimnázium végeztével a jogi szakra lépett. A jogi tanfolyas 

mot a kolozsvári királyi Lyceumban végezte: az 1829. év augusztus 


hó 30-án kiállitott absolutorium szerint kitünő sikerrel. 

Az 1829. évi szeptember hó 2-án már felesküdött az erdélyi 
kormányszékhez (guberniumhoz), de októberben meghatározott élet 
pályára leendő kiképzés végett Marosvásárhelyre ment a királyi tábláz 
hoz joggyakorlatra. Az akkori kiképzés természetesen más rendszer 
szerint történt, mint ma. 

Ebben az időben a marosvásárhelyi táblán egyházunk nagynevü 
jóltevője és 1832. évtől főgondnoka: Augusztinovics Pál itélőmester 
volt. (1828—1832-ig; ekkor főkormányszéki tanácsos lett.) 

Mikó Lőrinc Augusztinovics Pál kancellariájába lépett be, ahol 
barátai és hivataltársai a kancellária igazgatójává választották meg. Érz 
dekes megfigyelni, hogy a Mikó család tagjaiban az adminisztrativ kéz 
pesség mennyire domináns jelenség. Mikó Ferenc az ig. miniszteriumz 
ban a személyi ügyek osztályfőnöke. Mikó Ciábor az O. K. H. ügyz 
vezető igazgatója. És a többiek is kisebb munkakörben mind admiz 
nisztrátorkodnak — osztrák szinezet nélkül. 

Augusztinovics Pál 1832-ben M.: Vásárhelyről eltávozván, Mikó 
Lőrinc a Földváry Farkas kancellariájába lépett át. 

Érdekes volna felderiteni az évek közelebbi életrajzi adatait, mert 
én a személyi képességek és adottságok mellett ezt az időszakot tarz 
tom a további életpályára alapvetőnek. 

Komoly és alapos készültséggel indult neki az életnek és az 
ügyvédi oklevél megszerzéséhez megkivántató vizsgákat csak 1833. évi 
julius elején tette le. 

Az az idő a magyar történelemben a megujhodás korszaka 


s a nagy reformok érlelője volt. Akiben volt valami nagyra hivatott. 
ság, az a lehetőségek kereteiben igyekezett is magát kifejleszteni. Az : 


egyének csodálatos aktivitása jellemzi e kort. 
Mikó Lőrincnek az ügyvédi vizsga letétele utáni ferveit nem isz 


merjük, de 1835-ben már Kolozsvárt ügyvéd és 1835. V. lével 88 


Kolozsmegyében a szegények ügyvédjévé neveztetett ki. 
Annyi tény, hogy az ügyvédi vizsga letétele (1833.) után nem 
hagyta ott azonnal Marosvásárhelyt, hanem még 1834-ben is ott van 


és szövi terveit. Azt igazolja a szintén bölöni Farkas Sándornak hozzá 
intézett alábbi levele: 


E levél jellegzetes abból a szempontból, hogy a birói pályára 
beinduló pályázókat nem a képességek, vagy arravalóságuk alapján 


hozzák határozott sorrendben kinevezés céljából javaslatba, hanem Err § 

dély akkori sajátos politikai helyzetében a , három vallásbeliekett — 
egyenlő érdektelenséggel. 

Nem tudom, hogy a 4 recepfa religiobeliek közül melyik religioz 
beli maradt ki, de annyi nyilvánvaló, hogy a csekély számu unitáriusok 
közül Mikó Lőrinc alkalmasnak találtatott , az unitárius részről," 

Szerettem volna megállapitani, hogy ki volt a levélben jelzett 
,tanu," akinek feladata volt közbenjárni Szebenben. 

Azonban a még nagyobb protektort Bécsben kellett keresni, 
amint ez sajnos, egészen az összeomlásig fenmaradt. Eddig az ideig 
mindig döntő volt, ha valaki Bécsben az illetékes körökkel jó összes 
köttetést tudott magának biztositani. 

A bölöni székelynek nehezen akadhatott Bécsben protektora. 
Azért bölöni Farkas még az óhajtást is óhajtómódban fejezte ki: 
óhajtanám... De beszéljen a levél ; 

A szokásos négy oldalos A. K. k S. viznyomásos levélpapiron 
irt levél, amely összehajtva cimezve és pecsételve volt, a piros spanyol: 
viasz pecsét széttöredezett. A pecsétviaszon betü, vagy cimer nem 
észlelhető. 

Cimzés: Tekintetes Bölöni Mikó Lőrincz urnak, a T. királyi Tábla egyik 
ügyvédjének MVásárhelyt. 

Belül: Kolozsvár, 834. ápr, 10-én. Kedves Lőrincz! Dolgotok már referál: 
tatott, a Ciubernium egyiket se ajánlja különösen, hanem a Tábla által kijegyzett három 
vallásbelieket, kik közt Te vagy az unit. részről, Még revision nem ment keresztül, 
gondolom hogy e hónap 18-ika táján megérkezik Szebenbe. Samunak megirtam ezez 
kets hogy irjon Szebenbe, Óhajtanám, hogy Te nyernéd el. Ha ismerősöd volna 


valaki, iratnod kellene az Appelations: Cterichthez Bécsbe, honnan a végső kinevezés 
függ. Élj boldogul. Szives tisztelettel maradtam szerető atyádfia Farkas Sándor s. k.! 


Az események azt mutatják, hogy az óhajtómódbeli jó kivánság 
a pályázóra valóban csak óhaj maradt. I 

Bölöni Farkas Sándor ebben az időben Amerikát megjárt hires 
ember ; azt is lehet mondani, hogy irodalmi vonatkozásban kiváló öszz 
szeköttetésekkel is rendelkezett, de Bécsben ennek a szabadszellemü 
székelynek nem lehetett összeköttetése. A saját küzdelmes élete is, a 
nagy, befolyásos barátok és protektorok hiányát szenvedte mindvégig. 
Ez a székely adottságnak szigoru velejárója, kivéve a régi primar és 
osztrák nemességben részesitett családokat. DDE DO1h ÉLYOrSY e 


1 E levelet, bár egyszerü, kis kérdésre vonatkozik, tetjes szövegben közlendőz 
nek tartottam. Dr. Popp Ernő orvos Bpesten, régi kedves kolozsvári ismerősünk és 
barátunk volt szives publikálás céljából rendelkezésemre bocsátani, 


ém 2Ő7 


Jog és erkölcs. 


A jog és erkölcs édes testvérek, mint a bibliai Mártha és 
Mária. Mégis egymástól teljesen különböző világot jelentenek, mint 
a bibliai testvérek. Egyik a testi és anyagi világban él, a másik 
a lelki élet magaslatait keresi. Egyik a betü szolgája, a másik a 
lélek szabadságának boldog birtokosa. Bármilyen különböző úta- 
kon járjanak s bár akárhányszor ellentmondanak egymásnak, még- 
is egymás nélkül nem élhetnek. Amig az ember gyarló és bűnös, 
addig szükség van a jogra, amely féken tartsa gyarló indulatait. 
A jog világa az igazságon és igazságszolgáltatáson épül fel. A 
jog világán tul van az erkölcs világa, mely a szereteten alapszik. 

A jog egykoru magával az emberrel. Minden embernek joga 
van legelső sorban az élethez. A Biblia szerint a legelső jogta- 
lanságot Kain követte el, amikor Ábelt agyonütötte. A jog erejét 
a jogtalanság büntetése biztosítja. A legelső büntetés azokra volt 
kiszabva, akik a mások életére törtek. I. Móz, 9 r. 6 v. A jog 
nem emberi találmány, nem üres elmélet, hanem a történelmi fej- 
lődés eredménye. Kezdetleges népnek kezdetleges a jogi élete is. 
Ellenben a fejlődés örök törvénye szerint fejlődik a jog is. A jog 
fejlődésére hatással vannak földrajzi-, éghajlati- és különböző tör- 
ténelmi tényezők, amelyeknek együtthatása fejleszti ki a jogérzetet. 
A jogérzet külső kifejezése a jogszabály vagy törvény. A törvény 
az alapja minden társadalmi alakulásnak. Különösen az államok 
léte a törvényen nyugszik. A törvény célja, hogy az állam kere- 
tében védelmezze a családi-, az emberi- és vallási életet, hogy 
biztositsa a jogrendet. Amint a természeti törvények a természet 
rendjét, ugy őrzik és biztosítják az állam törvényei a jogrendet. 
A természet törvényei ellen nem lehet büntetlenül cselekedni. Igy 
az állami jogrend ellen vétők is méltán viselik az állam büntető 
ostorát. Az állam a maga céljai érdekében a hatalom eszközeit is 
igénybe veszi. Az erőszak fegyvereitől sem retten vissza, hogy a 
a jogrendet biztosítsa, De az állam polgárainak saját érdekei is 

megkivánják, hogy az állami jogrend fennálljon, mert ezen nyug- 
szik személyi- és vagyonbiztonságuk. 

Azonban az állam polgárainak csak a külső cselekedeteit 
ellenőrzi. Vigyáz arra, hogy a külső cselekedetek a törvény parag- 
rafusaihoz igazodjanak, s evvel a törvény be is töltötte hivatását, 
ami abban áll, hogy a rossznak útjába álljon, a bűnt megakadá- 
lyozza s az állam rendjét biztositsa. Ha ezen túlmegy, s a polgárok 
egyéni-, hitbeli- és lelkiismereti kérdéseibe avatkozik, átlépte hatás- 
körét. Az erényes élet ápolása, az erkölcs fejlesztése nem tartozik 
sem az állam sem az irott törvények feladatai közé. 

A történelem folyamán heves harcok folytak az állam és 
egyház közti viszonyt illetőleg. Ezeknek a küzdelmeknek főforrása 
és magyarázata abban keresendő, hogy az erkölcs és a jog fo- 
galma nem állott tiszta világításban az emberek előtt. Egyszer az 
erkölcs cimén akartak érvényt szerezni a jognak, máskor a jog 
alapján igyekeztek erkölcsi életet teremteni. Ilyenkor az egyház az 
állam jogkörébe avatkozott, vagy viszont az állam az egyház fel- 
adatait akarta elvégezni. Ez a határsértés volt az oka azoknak a 
" heves összecsapásoknak, amelyek a pápák és világi uralkodók 
között a multban történtek, s ezekből származtak azok az elkese- 
redett harcok, amelyeket a középkorban az államok és az egyház 
egymással vivtak. 

Az ujkorban megfordult a helyzet. Most a jog nevében akar- 
ják az erkölcsöt kormányozni. A modern államok totalitásra töre- 
kednek. Azt hiszik, hirdetik és gyakorolják, hogy az állam a lélek 
dolgaiba is döntőleg befolyhat, hogy a jog hivatása a lelki élet 
irányitására is kiterjed. Ebből a zavaros helyzetből foly az, hogy 
egyik állam az embernek Istenben való hite ellen veszi fel a 
harcot, a másik a lelkiismereti szabadság eltiprásával akar érvényt 
szerezni hatalmának. A magánéletben is abból származik a leg- 
több zavar, ha az emberek egymás dolgaiba beleavatkoznak. A 
mai élet sokféle bonyodalmának egyik főoka az állam és egyház, 
a jog és erkölcs emez összezavarása. 

Nem is olyan könnyü a kettő között éles határvonalat húzni. 
A jog is fejlődik. Ez a fejlődés a jog külső kifejezésében: a tör- 
vényekben is mutatkozik. Az ókori talió-törvény ma sokkal sze- 
lidebb alakban nyilvánul. Sőt a modern törvény már egészen az 
erkölcsi magaslatokat keresi. A bűnössel szemben nem a megtor- 
lást tekinti a főszempontnak, hanem a megjavilására igyekszik, 

De mégis bármennyire törekszik az erkölcs mngaslatait elérni, az 
előcsarnokban meg kell állania és megelégednie avval, ha az em- 
berek külső magatartását tudja szabályozni. A jog parancsolatai 
többnyire tilló parancsolatok, melyeknek hivatása az, hogy a rossz- 
tól távoltartsanak. Azonban az erkö:cs ennyivel meg nem elégedhe- 
tik. Az erkölcsi világban a rossznak elkerülése erénynek nem 
tekinthető. , Ne cselekedd azt, amit nem akarod, hogy veled cse- 
lekedjenek," ezt mondja az irott törvény. De az erkölcsi törvény 
azt kivánja, ,tedd azt másokkal, amit akarod, hogy veled is 
tegyenek." Az igazságosság a mindennapi életnek egyik legfőbb 
törvénye. De a puszta igazságosság alapján még sem állhatna fenn 
a társadalmi rend. 

A törvények erejében van az államok biztonsága. De hát 
vajjon a rideg törvények elég biztosítékul szolgálnak-e az államok 
fennmaradására ? Ahol az erőszak és fegyveres hatalom az egyet- 
len biztosíték: ott nincsen meg az állam igazi ,támasza és talp- 
köve." Ez csak a ,tiszta erkölcs" lehet. Szóval legyen a jogélet 
bármilyen fejlett, a törvényhozókat vezesse bármilyen nemes 
szándék : mégis a törvények uralmát az erkölcsi erők biztosíthatják. 

De még egy másik veszély is fenyegeti a törvényt, ha azt 
erkölcs nélkül akarjuk gyakorolni. A törvény betüje és szelleme 
nem mindig fedi egyik a mást. Már Jézus megmondta, hogy a 
betü öl, A betühöz való ragaszkodás, akárhányszor a törvény szel- 
lemével ellenkező eljáráshoz vezet. Ami törvényes, az nem mindig 
erkölcsös is. A jogi igazság nem egy az erkölcsi igazsággal. A jog- 
hoz való merev ragaszkodás akárhányszor az erkölcstelenség ha- 
tárába megyen át. Parker, a hires unitárius prédikátor egy szép 
beszédben fejtette ki, hogy sokszor a törvény betüjéhez való ra- 
gaszkodás bűn, A ,summum jus summa injuria" régi elvét a 
mindennapi élet gyakran beigazolja, A Biblia is azt mondja: , Ne 
légy felettébb igaz." A farizeusi törvénytisztelet ellenkezik az er- 
kölcs förvényeivel, A törvény minden pontjának betöltése sem 
emel istenországa polgárai közé. 

Milyen rideg és élettelen világ volna az, ahol az emberek- 
ből kihalna minden magasabb erkölcsi érzés s csupán a törvény 
paragrafusai irányitanák cselekedeteiket, Itt az emberek nem bán- 
tanák egyik a másikat, nem vennék el a másét, mindenki önma- 
gának és önmagáért élne. De hova lennének egy ilyen társada- 
lomban a közügyek munkálása, a szeretet jótéteményei, az áldo- 

zatkészség erénye, a hüség és önfeláldozás cselekedetei? Mi ma- 
radna meg a népek, nemzetek és egyházak történetéből, ha ki- 
vennők belőle a hősök mártirságát, az apostolok lángolását, a 
próféták eszményeit, a költők szárnyalását s a léleknek az előirt 
törvényeket messze tulhaladó erkölcsi cselekedeteit? Mi lenne az 
embernek értéke, ha mindent csak a törvény büntetésétől való fé- 
lelmében cselekednék s mint lélek nélküli gép a paragrafusok 
szük korlátai között morzsolná le egyhangu és örömtelen életét? 
A jognak és a törvénynek ez a rideg világa csak olyan lenne, 
mint a kihalt téli természet, amelyben nem nő a fű, nem illatoz- 
nak a virágok és a nagy, egyhangu némaságot a madarak vidám 
éneke nem zavarja meg. A törvény erkölcs nélkül csak gépeket 
és rabszolgákat teremt. A törvény a külső cselekedetekre, mig az 
erkölcs a belső érzületre fekteti a fősulyt. 

Azonban az emberbe bele van oltva a szabadság vágya, a 
haladás és fejlődés ösztöne, amit ideig-óráig el lehet fojtani, de 
teljesen megsemmisiteni nem. Mint az élet és termékenység csirái 
úlat törnek maguknak a föld kérgén keresztül, hogy az áldott nap 
fényére jöhessenek: ugy tör utat magának az emberi lélek a tör- 
vény betüjén keresztü! mindannyiszor, valahányszor az lelkiisme- 
rete elébe korlátokat emel. Törvénynek és az emberi lelkiismeret- 
nek ebből az összeütközéséből születnek az élet nagy tragédiái, 
amelyek az emberiség legjobbjait máglyára, vérpadra, keresztre 
vagy bitófára juttatják. A törvény előtti egyenlőség jogi elvéből 
következik, hogy a gyilkosok, betörők és árulók egy börtönbe ke- 
rülnek a szabadság hős bajnokaival, az eszményiség apostolaival 
és az emberiség jobb jövőjéért lángoló munkásokkal ; hogy Jézus, 
az istenországának elszánt bajnoka, együtt függ a kereszten 
Barabbással, a tolvajjal, De az ilyen tragikus hősök azok, akik 
megjelölik a jövő haladás útjait, akik jelzik a hajnal közeledését 
s akik áldozataik által nemcsak egy jobb erkölcsi világ úttörői; 
hanem előkészítik a jog határainak szélesbítését és a törvények 
nemesbiítését is. A fejlődés és haladás mindig áldozatokat kiván, 
de az áldozatok véréből áldás fakad a következő nemzedékre. 

Azonban, bár a jog korlátozza az emberi szabadságot, s bár 
a törvény ilyen nehéz és visszás helyzeteket teremt, mégis szük- 
sége van ennek a világnak a jogra és törvényre. Mint az óra 
szerkezetében az ingának nagy szerepe van, mert az óra pontos 
járását szabályozza: ugy a törvény ís a tulmerész és katasztrófá- 

kat előidézhető reformokat mérsékeli. A tömegek nehezen mozog- 
nak. A hajnalcsillag megjelenése után még későre mutatkozik a 
napnak világosságot szóró korongja. Mint a gyümölcsnek időre 
van szüksége, hogy megérjék: ugy az új eszmék is csak akkor 
szolgálják a valóságban a haladás egyetemes törvényét, ha a lel- 
kek arra meg vannak érve. Mint a természetben, ugy a lelki élet- 
ben sincsenek merész ugrások. Az ok és okozat szorosan kapcso- 
lódik egymáshoz. A jövőbe világító eszmények csak lassankint 
válnak a való élet igazi értékeivé. A törvény időt nyujt a közön- 
séges lelkeknek a föleszmélésre. Jézus is avval köszöntötte a vi- 
lágot: , Nem azért jöttem, hogy a törvényt eltöröljem." 

Bármilyen áldásos legyen a törvény e földi élet szempontjá- 
ból, az mégis csak emberi alkotás emberek részére. Minél több és 
szigorubb törvény válik szükségessé, annál távolabb vagyunk isten- 
országától. Ellenben az erkölcs isteni parancsolatokon alapszik. 
Ha minden ember fel tudna emelkedni az erkölcs eme magasla- 
taira, akkor feleslegessé lenne minden világi törvény. Az első ke- 
resztényekről azt írják, hogy a törvénynek engedelmeskedtek, de 
cselekedeteik a törvények fölébe emelték. Az igazi kereszlény ilyen 
törvény fölötti életet él. Többet tesz, mint amit a törvény követel. 
Ebben az önkénytes szolgálatban van az igazi szabadság. Ebben 
van a keresztény erkölcs lényege: , Aki kényszerit egy mérföldre, 
menj el vele kettőre." Igy emelkedik az erkölcs világa a jog vi- 
lága fölé. De mégis, ha a kettő közölt összeütközés keletkezik, 
akkor elsőbb az Isten törvénye, mint az embereké; mert , inkább 
kell Istennek engedelmeskednünk, mint az embereknek." Ezek az 
isleni törvények nincsenek paragrafusokba szedve, azok megtartá- 
sát a rendőrség nem őrzi ellen; áthágásukért külső büntetés nem 
jár; de azért halálosan kötelező törvények. Ezek teljesítésétől függ 
az ember belső békéje, lelki nyugodalma. Ez az a legfőbb jó, mit 
a világ nem adhat, de el se vehet tőlünk. Ezért a lelki jóért 
mondottak le az emberiség legjobbjai a földi élet legféltettebb 
kincseiről. Akkor és ott jön el az istenországa, ahol és amikor 
a lelkiismeret lesz az egyetlen bíró az emberi cselekedetek fölött. 

Vári Albert. 

Tudatosan választottam előadásom ciméül és tárgyául a 
keresztény vallás jövőjét. A világháboru utáni kereszténységet ha- 
lálos veszedelem fenyegeti. A hatalmas Németország először a 
zsidóságnak izent háborut és eltávolitott hazája földjéről rendkivül 
sok értékes zsidót, Azután a keresztény egyházak következtek. 
A Luther hazájának többé nem kell sem a Luther vallása, sem 
más keresztény vallás, talán szintén azért, mert alapitója Jézus, 
zsidó volt. 

Olaszországban a vallás teljesen háttérbe szorult az állam- 
érdek mellett. A vallás is épp mint az egész alája van rendelve 
fascismusnak. Sem egyéni vélemény, sem egyéni hit nem talál teret. 
Ha nem csalódunk, amióta a pápa a vatikán körül egy kis önálló 
országhatárt kapott, azóta oda visszavonult és a fascista állam 
célja kizárólag a világi uralom egységének biztosítása, nem türvén 
semmi ellenállást. 

A spanyol belháboru — független birálók szerint --— annak 
a papuralomnak a következménye, amely a legkeményebb eszkö- 
zökkel elfojtott minden szabad gondolatot és a haladás legkisebb 
megnyilvánulását. 

Majdnem száz éve mondotta egyik legjelesebb spanyol tudós 
és bölcsész Castelar Emil egyik parlamenti beszédében: a katho- 
likus egyház ujabb viszályokat és bonyodalmakat fog okozni az 
országban, ha továbbra is önhatalmu állam lesz az államban ; ha 
népünk nyakára nehezedik az inguizitio, mely az értelmiséget kor- 
látozza; minden szellemi életet megbénit, enervál és megölni 
igyekszik. 

A nagy szónok Castelar nem ért célt, nem tudta elválasztani 
az egyházat az államtól. Lám, ma ugyanabban az államban már 


$ Előadatott Dicsőszentmártonban Gvidó Béla 50 éves lelkészi jubileuma 
napján, 1937 november 14-én d. u. tartott vallásos ünnepélyen. 

másfél éve dul a testvérharc, mert a hit — az egyházi hit védői 
nem engedik szabaddá a lelkiismeretet, hogy teremtsen magának 
olyan országot, mely nem a világból, hanem az égből, Isten lel- 
kéből való. 

Az International titkára Dr. Faber a f. évben Bosztonban azt 
mondta: az egyházak előtt két lehetőség van: vagy szembeszáll- 
nak az állammal, vagy keresnek uj utat, módot a kibontakozásra. 
Ha az elsőt választják az államhatalom elsöpri, mint Oroszország- 
ban. Ha megfelelő tapintattal és bölcseséggel igyekeznek védeni 
és megtartani azt, ami van, talán célt érnek. Ő, aki szoros kap- 
csolatban van az európai országok vezetőivel, tehát jól van tájé- 
kozva, szomoruan jósolja, hogy Európában a haladó civilizáció 
lassan megszünik és bekövetkezik a nagy sülyedés. 

Minthogy az egyházak látják a helyzetet és érezik a vesze- 
delmet, ahelyett, hogy tovább harcolnának a felvilágosodás, a 
föltárt hitigazságok, a tudományos eredmények mellett, mind job- 
ban közelednek az orthodoxia felé: Angliában a hatalmas angol 
katholikus egyház gazdag tagjai nemcsak kacsintgainak a külső 
diszben pompázó katholikus egyház felé, hanem be is lépnek, ami 
sajnosan bizonyitja, hogy nem hitre, nem is vallásra van szüksé- 
gök, hanem üres külsőségekre. 

Ennek következménye az, hogy Németországban Barthnak a 
misztikus felé hajlása és a szabad gondolkozás elfojtása körül 
kifejtett elméletei, majdnem általános felkarolásban részesülnek. 

A szovjet, vagyis Oroszország birodalmában az uralkodó 
keleti egyház templomaival és papjaival együtt megszünt. Vallás- 
ról mi távol állók nem tudunk. Annyi látszik, hogy a keresztény 
vallás elveszitette talaját. Helyébe lépett a kommunizmus, Ez a 
szó nálunk nem vallást, hanem államellenes uj népmozgalmat akar 
jelenteni, de a valóság a legkeményebb egyeduralom, a fegyver 
szuronyai között mindenki ellen, aki nem hódol a parancsnak. A 
következmények minden hirlapolvasó előtt ismeretesek: legjobb 
esetben számüzés vagy Szibéria, de általában tömeges kivégzés a 
legfelsőbbektől le az alantas alkalmazottakig. Tájékozást nyujt e 
rendkivül érdekes és izgatóan kegyetlen ügyben egy orosz törté- 
nelem tanár, aki magát nem meri megnevezni. 

Igy ir: Az orosz kommunizmus nem az, aminek Lenin szánta. 
Nem is a Marx-féle szociológia, hanem egészen uj valami, be- 
rendezkedve határtalan agiítációra a néptömeg lélektana alapján.. 

Az orosz nép a miszticizmusra, ezzel együtt a babonás hitre haj- 
landó, Az orosz kommunizmus a vagyonos osztály ellen indult, 
tehát osztályharcot hirdetett, s ezzel az eredeti gondolat átalakult 
politikummá és tört, rontott kegyetlenül, mint minden háboru. 
Egészen valószinü, hogy a vezérek elhitették a tömegekkel, hogy 
helyesen járnak el, elhitették, hogy nekik engedelmeskedni kell 
és végrehajtani a parancsot, tehát az eredetileg ideálisnak látszó 
gondolat parancsrendszerré alakult, mellyel szemben minden ön- 
álló kezdeményezés, sőt még önálló gondolkozás is megszünt. 

Nehéz elképzelnünk, hogy vajjcn ez a nép gondolt-e, gon- 
dol-e boldogságra, amire mi alapítjuk életünket és reményünket ? 
Tulvilági életre aligha. 

Anélkül, hogy tovább kisérnők ezt az érdekes tárgyat, isme- 
retlen irónknak feljegyezzük egy figyelmeztetését : a római birodalom 
a kereszténység ébredésekor óriási világhatalom volt, az uj hit- 
mozgalmat el akarta fojtani az oroszlánok vermében és a börtö- 
nökben, de. a keresztény vallás él és élni fog, ellenben a nagy 
birodalom már régen letünt. 

Hazánkban a keresztény egyházak: görögkeleti, görög katho- 
likus, római katholikus, protestáns és részben a baptista egyházak 
fennállását és hitéletét a törvény védi és biztosítja. 

Ez áttekintő szemlélet után előttünk áll a kérdés: hát mi 
unitáriusok tudunk-e szerepet vállalni a vallás jövője érdekében. 
Minthogy a vallás, vagyis az egyház, mint önmagában álló szer- 
vezet vállalja az ember földi és földöntuli boldogsága biztosítását, 
vajjon az unitárius vallás megtud-e felelni ennek a magasztos 
feladatnak ? A kérdésre igennel csak az tud felelni, aki e vallás 
lényegét, s az emberhez és Istenhez való viszonyát ismeri. A vallás, 
mint hit az emberi lélek eredeti, veleszületett, vele élő és vele 
módosuló eleme. A lélek élete és fejlődése, bibliai nyelven szólva, 
tőkéletesedése, adva és biztosítva van azáltal, hogy táplálkozni 
akar, mert növekedni vágyik. A lélek fürkészi az isteni élet titkait, 
a lélek készen áll a rejtett és kijelentett titkok befogadására s lénye 
szerkezeténél fogva, tovább terjesztésére, mert tudja, hogy ő tagja 
Isten országának, mert megmondatott, hogy istenországa tibenne- 
tek van. 

Mi unitáriusok közel érezzük magunkat a tökéletes lélekhez, 
Istenhez, mert tudjuk, hogy Isten kiválasztottja vagyunk, ami azt 
teszi, hogy Isíen magához fogadja a benne bizókat. Az unitárius 

vallás nem speculativ, nem elméletek összetételéből, hanem Isten- 
ben vetett bizalomból származott, Ennek tulajdonitható, hogy oly 
nagy odaadással ragaszkodik tanitó mesteréhez Jézushoz, mert ő 
az egyedüli, aki elvezeti az égi Atyához, mert ő az élet, az út 
és az igazság. 

Az unitárius vallásnak nem volt és nincs szüksége dogmára, 
mert aki hisz Istenben, az már a hit erejénél fogva vallásos, ő Isten 
gyermeke, aki lelke által megismeri és szivérzése útján megtisz- 
titja hitét, látja Istenét, felfogja, megérti és követi parancsait. 

A régi, de az ujabbkori unitáriusok is kényszeritve voltak, 
hogy irott hitvallásokra támaszkodjanak, nemcsak mert mások azok- 
ban találták vallásuk erősségét, hanem azért is, mert az ember 
szokva van ahoz, hogy gondolatát szavakba öntse s irásba foglalja. 

Az unitáriusok Isten egyszülött és tulajdon fiában a büntől 
és haláltól megváítójukat szemlélték. Nem vére kiontására tekin- 
tettek, hanem az emberiség javáért vállalt és végzett szabaditó 
munkájára. Megszabaditotta a halál félelmétől, a pokol szenvedé- 
seitől és visszatéritette önmagához. Azt kellett megtudni, hogy 
Isten nem a holtaknak, hanem az élőknek Istene. Az unitárius 
vallás az élet vallása. Aki ebben a hitben él, Istenben él és Isten 
lelke ő benne. 

Minthogy ez azt jelenti, hogy minden ember saját üdvének 
és boldogságának szerzője és biztosítója, vajjon van-e szüksége 
papra, templomra és az egyház által nyujtott segitő és üdvözitő 
munkára ? 

Igennel felelünk. Az ember lelkének eledelre és italra van 
szüksége. A régiek azt tanitották, hogy Isten választott magának 
szószólókat, kik az ő akaratát megismervén, azt hirdették. Ennél 
is többet hittek. azt, hogy Isten inspirálta, vagyis saját lelkét le- 
helte az alkalmasnak talált közbenjárókba. Ezt ma is hisszük és 
hirdetjük, hogy minden ember lelkes lény, felruházva Istennek 
minden jóra vezérlő lelkével, tehát egyesek helyett mindenek ré- 
szesülnek a kiválasztásban és az elhivásban, de valamint a ke- 
mény és a hatalmas tölgyfának számos rügye alszik, sokszor egész 
élet ideje alatt, ugy az ember lélekcsirái is. Ezeknek a fölébresz- 
tésére, növelésére és tökéletesítésére vannak elhiva és előkészitve 
a papok. 

Az ember Istenhez vágyódik, de miként a kisgyermeknek a 
tápláló anyatejet, az embernek is kinálni kell és nyujtani kell a 

lélek eledelét. Erre legalkalmasabb hely a templom, hol a papot 
várja az istenigéje hirdetésére épült szószék, 

A mai ember már föl van szerelve az ismeret és a tudás 
gyarapitására számtalan segitő eszközzel: a közmivelődés hajléká- 
val, a vallást hirdető lapokkal, a gyakori felvilágosítások kal. 

E helyen legyen szabad rámutatnom arra a históriai tényre, 
hogy mi unitáriusok már fél százesztendővel ezelőtt bátorsággal 
hozzakezdettünk népünk társadalmi miveléséhez a Dávid Ferenc 
Egyletben. Nem féltünk a világosságnak semmi fényétől. Nem 
ijedtünk meg a kisleánytól vagy az ifjutól, aki a templomba 
magával hozta és előadta a költő versbe foglalt gondolatait. Mi 
Jézust és Pált követve a Máriákat és Priscillákat Isten követeinek 
tekintettük. Hittük és hisszük, hogy a jó cselekedetek Isten akara- 
tának megvalósítói az emberek földi boldogsága bíztosítására. A 
régi latin közmondással tartunk : aki dolgozik, imádkozik. 

Mi unitáriusok hitünket legdrágább kincsünknek tartjuk. 
Ehez ragaszkodunk, s ezt szeretjük, mint édesanya gyermekét, 
mint az ifju az életét, mint a hitves a az élettársát. Ezért hisszük, 
hogy jövője biztositva van . 

Dr. Boros György. 

Vári Albert: , Bibliai képek az újszövetségből", Kis 8" 94 
old. 1937. II. kiadás. 

A középiskolák II-ik osztálya részére irott, bibliai képekkel 
és Palesztina térképével illusztrált tankönyv II-ik kiadása megje- 
lent, Kapható az Unitárius Iratterjesztőnél. Ára 20 lej. 

Szent-Iványi Sándor: , Dávid Ferenc és a tömeg" (Tö- 
meglélektani tanulmány). Kolozsvárt, 1937. 8" 19 old. 

Mint a Ker. Magv. fűzetei c. sorozat 22. száma jelent meg 
csinos kiállitásban Szent-Iványi Sándor fenti tanulmánya, mely 
Dávid Ferenc egyéniségét a lélektan segitségével új oldalról vilá- 
gitja meg. Hasznos és tanulságos olvasmány. Kapható a szerzőnél. 

Szentmártoni Kálmán : , Gromo, János Zsigmond testőr- 
kapítánya új megvilágitásban". Kolozsvárt, 1937. 80 22 old. 

János Zsigmond életrajzának jeles irója különlenyomatban is 
megjelentette fenti érdekes tanulmányát, mely folyóiratunk f. évi 
utolsó két számában jelent meg, melyben nagy felkészültséggel uta- 
sitja vissza azokat a ráfogásokat, melyekkel a jeles fejedelem történelmi 
egyéniségét meghomályositani akarják. Ez a , Ker. Magv. füzetei" c. 
sorozat 23. száma. Melegen ajánljuk olvasóink figyelmébe. Ára 20 lej. 

Jakab Elek élet- és jellemrajza. Az Unitárius Irodalmi 
Társaság Dr. Ferenczy Géza elnök által kilüzölt pályadij mellett 
kétszer hirdetett pályázatot , Jakab Elek élet- és jellemrajzá". nak 
megirására, különös tekintettel munkásságának unitárius vonatko- 
zásu jelentőségére. A kétszeri pályázat eredménytelen maradt. 
Ezért Dr. Gál Kelement bizta meg a Társaság a mű megirásával. 
Amint azt már jeleztük, a munka készen van. Már a kézirat a 
nyomdában van, Terjedelme 12—13 nyomtatott iv lesz. Dr. Gál 
Kelemen előfizetési felhívást bocsátott ki. Ára 120 lej, bolti ára 
150 lej lesz. Felhívjuk olvasóink figyelmét e felhivásra s a ma- 


gunk részéről is kérjük, hogy minél többen csatlakozzanak az elő- 
fizetők sorába. 

Olvasóinknak és előfizetőinknek a közelgő karácsony alkal- 
mából kellemes ünnepeket és boldog új évet kivánunk. 

A Főtanács ez évről elmarad. A f. évi Főtanács ideje 
december hó elejére volt tervezve. Azonban a közbejött országos 
képviselőválasztások miatt az egyházi vezetőség elhalasztotta. Meg- 
tartása idejéről későbben fog határozni az E. K. Tanács. 

Gvidó Béla — a dicsőszentmártoni unitárius egyházközség, 
egyházi életünk eme markáns egyénisége 50 éves papi szol- 
gálatának évfordulója alkalmából november 14-én szépen sikerült 
ünnepélyt rendezett, melyen részt vett Dr. Boros György püspök 
is. Nem szükség különösebben méltztni Gvidó Béla egyéniségét, 
43 évi esperesi és 50 évi lelkipásztori müködését. Élete nyitott 
könyv s neve fogalommá vált egyházunkban, melyben hosszu időn 
keresztül, mint közügyigazgató, a rend, a törvény és fegyelem őre 
volt. Egyházközségére és a küküllői egyházkörre rányomta egyé- 
niségének bélyegét. Az ünnepélyen kifejezésre jutott sok sok üd- 
vözlet szépen világitotta meg sokoldalu munkásságát. Életének 
belső tartalma is méltó külső keretéhez. Mi is szeretettel köszönt- 
jük az 50 éves határkőnél s Istenünk gazdag áldását kérjük to- 
vábbi életére és munkásságára. 

Dr. Ferenczy Géza egyházi főgondnok a budapesti Dávid 
Ferenc Egyletben október 20-án szép és előkelő gyülekezet előtt 
érdekes felolvasást tartott az unitárius irodalom kérdéseiről. A fel- 
olvasást mai számunkban egész terjedelmében közöljük. 

Értékes adomány Magyarországnak. A francia kormány 
tizenötezer könyvet ajándékozott Magyarországnak. A könyvsoro- 
zatot Magyarországon állitották össze s tekintettel vollak a köz- 
könyvtárak s a tanulni vágyó főiskolai ifjuság tudományos szük- 
ségleteire. Minden magyar csak hálás köszönettel gondolhat arra 
a Franciaországra, mely félretéve a politikát, csak az emberi szel- 
lemi erők értékeinek emelését tartotta szem előtt gavalléros cse- 
lekedetével, 

Egy amerikai unitárius lelkész kitüntetése. John How- 
land Lathrop amerikai unitárius lelkészt a szegedi tudományegye- 
tem folyó évi szeptember 14 én a bölcsészettudományok diszdok- 
torává avatta. A kiváló lelkész egyike azoknak, akik Erdélyt be- 
járták s ő alapitotta meg a , Vallási Jogok és Kisebbségek Ame- 
rikai Bizottságát". 

A kereszténység válsága. Sulyok István a királyhágómel- 
léki református egyházkerület f. évi okt. hó 28-án tartott közgyű- 
lésében a keresztény egyházak válságáról ezeket mondotta: ,Ha 
szélesebb horizontról és nem csupán saját hajlékunk négy fala 
között vizsgáljuk a keresztény egyház helyzetét, valóban el kell 
fogadnunk, hogy világszerte kivétel nélkül a kereszténység nehéz 
válságba került. Európában délnyugatról hosszu ideje véres há- 
boru tüze lángol. Egy túlfütött nagy intelligens nép kebelében a 
teuton pogányságot akarják életre kelteni. A magyar hittesivérek 
közül is sokan ezt tartják a jövendő megoldásának. Nagy tévedés 
és öncsalás volna azt hinni, hogy itt Romániában is ezek az erők 
és hatalmak nem éreztetik hatásukat. Ellenkezőleg, egész egyházi 
életünk sulyosan szenved", 

Fülöp József ünneplése. Csendes elvonultságban él Sza- 
mosujvárt Fülöp József hitrokonunk, akiről csak akkor veszünk 
tudomást, amikor egy-egy költeményes könyve vagy hirlapi cikke 
megjelenik. Ilyenkor mindig felfigyelünk, mert látjuk, hogy ennek 
a szerény ifju embernek vannak szárnyaló gondolatai, melyeket 
megfelelő formába tud önteni. Közelebbről nagy kitüntetés érte, 
mert a , Keleti Ujság" történelmi riportpályázatának a sok pályázó 
között ő volt az első nyertese, Martinuzzi Fráter György meg- 
gyilkolását dolgozta fel pályázatában, melyet a biráló-bizottság 
nagy elismeréssel emelt ki. A pályadij átadásának alkalmából Sza- 
mosujvár magyar közönségének szine-java meleg ünneplésben ré- 
szesitette a fiatal ujságirót. Az ünnepélyen a , Keleti Ujság szer- 
kesztősége is 3 taggal képviseltette magát. Még sok szép sikert 
kivánunk az ifju irónak. 

A reverzális. Magyarországon elkeseredett harcok folynak 
a katholikusok és protestánsok között a reverzálisok miatt, ame- 
lyek a protestánsoknak nagy vérveszteséget okoznak. A protestán- 
sok, miután a meggyőzés és rábeszélés eszközei hatástalanok- 
nak bizonyultak, újabban különböző fegyelmi eszközökkel igye- 
keznek hatni hiveikre, hogy megakadályozzák a tulság san elsza- 

porodott reverzálisokat. Igy vannak ref. presbiteriumok, amelyek 
a reverzálist adókat kizárják az egyház tagjai közül, más helyen 
külön temetőhelyet jelölnek ki számukra, harmadik helyen harang- 
szó nélkül temetik el s a lelkész nem kiséri ki az ilyen halottat, 
Igy lesz a vallás, melynek hivatása a lelki béke és a testvéri 
szeretet ápolása, a lelki nyugalom megzavarásának, a viszály és 
egyenetlenség szitásának a forrásává. Valóban ideje volna a reak- 
ciónak ezt a középkorba illő, vad hajtását eltörölni s nem kény- 
szeriteni a leendő szülőket arra, hogy a lelkiismeretük és jobb 
meggyőződésük ellen áruba bocsássák gyermekeik lelkét, akik 
még meg sem születtek. Ideje volna a felekezeti békének ezt a 
botránykövét eltenni láb alól, s az egymás elleni küzdelemre pa- 
zarolt erőket, a külső ellenségek ellen való védekezésre össz- 
pontositani, 


A Teológiai Akadémia műsoros estélye. Az Unitárius 
Teol. Akadémia 1937 nov. 28-án a kollégium dísztermében mű- 
soros estélyt tartott, melyen az akadémiai ifjuság énekkara Ütő 
Lajos zenetanár vezetésével énekelt. Gálfi Lőrinc tanár megnyitót 
mondott. Vári Albert dékán , Kereszténység és unitárizmus" címen 
tartott felolvasást. Szavalt Sebe Ferenc akadémiai hallgató. Az aka- 
démiai énekkar éneke zárta be a sikeres és tanulságos ünnepélyt. 


Német nemzeti egyház. Kiszivárgott hirek szerint Német- 
országban uj törvénytervezeten dolgoznak, mely szerint az egész 
birodalom területén kizárólagos jogu nemzeti egyházat alkotnak. 
Ennek folytán megvonják a katolikus egyháztól, valamint az uj 
égyházzal szembehelyezkedő prot. egyházaktól az egyházi adó 
beszedési jogát, megfosztják az eddig élvezett állami támogatástól, 
sőt előkészitik az egyházi javak kisajátitását, hogy abból az uj 
egyház számára anyagi alapot létesítsenek. A katolikus és protes- 
táns egyházakat magán egyházakként kezelnék s rendőri felügye" 
let alatt tartanák. Különösen ellenőriznék a nemzetközi kapcsolataikat 
s a katolikus papságnak megtiltanák a szigoruan lelki dolgokon 
kivül a pápának való engedelmességet. Bár sok mindenre ellehe- 
tünk készülve a mai zavaros időkben, mégsem tudjuk elképzelni 
a kereszténység egyetemességének ilyen kizárólagos nemzeti kor- 
látok közé szoritását s az annyi áldozattal kivivott vallásszabadság- 
nak ilyen kigunyolását. 

Az egyházak összefogása. Raffay Sándor magyar ev. püs- 
pök a bányai egyházkerület ez évi közgyűlésén a ker. egyházak 
összefogásáról a többek között ezeket mondotta: ,Az összes 


——m 211 — 


Különfélék. 


egyházaknak nagy mulasztása és bűne, hogy a válságos időknek 
már a küszöbén nem fogtak össze, A Vallásegyenlőségi Szövet- 
ség müködése a világháboru után hamarosan megszünt, Azóta a 
keresztény egyházak is külön útakon járnak és most követik el a 
legnagyobb bűnt, mulasztást, amikor a mindjobban erősödő és 
ma már magát a vallást is kiirtani akaró s az Istent is megta- 
gadó irányzatok ellen összefogni nem tudnak. Ennek a bűnnek 
még rettenetes lesz a büntetése!" Szépen hangzik egy-egy ünnepi 
alkalommal az egyházak vezető emberei ajkáról a békesség szó- 
zata. De mit ér, ha tovább folyik a harc. 

Nálunk is megszivlelendő. A , Református Szemle" 1937. 
évi 32 számában , Gundjaink és gondolataink az 1937. évi köz- 
gyülés előtt" címen T. S. aláírással megjelent cikk a többek kö- 
zött ezeket mondja: , Különösképpen vigyáznunk kell a belső el- 
lenségekre, azokra a jóhiszemü tévedőkre, naiv rágalmazókra, a 
kritikusokra és intrikusokra, akik különös előszeretettel sepreget- 
nek a mások háza előtt. Ezeknek szeretnők figyelmébe ajánlani, 
hogy vannak különböző foku egyházi hatóságaink, vannak illeté- 
kes biróságaink, egyházunkban vannak alkotmányos útak, amelye- 
ken át mindenkinek módjában van az igazság érdekében szóhoz 
jutni, csak egyet nem szabad tenniök, tisztességes és derék embe- 
reinket rágalmazni és jóhirnevüket beszennyezni," Ezek a komoly 
szavak náiunk is megszívlelendők. 

Harc a konkordátum körül. A román konkordátum körül 
régóta heves harcok vannak. Különösen az orthodox egyházban 
szült ellenszenvet az egyezmény, amely állitólag a romániai ró:nai 
katolikusoknak olyan jogokat biztosit, aminőkkel a magyarországiak 
nem rendeikeznex. Emiatt követelik a megváltoztatását. Korábban 
mintegy hétszázezer aláirással ellátott kérvényt juttattak el a mi- 
niszterelnökséghez, kérve a megváltoztatását. Azonban eredmény- 
telenül. Ujabban az ,orihodox román testvériség" Nagyváradon 
tartott értekezlete sajnálkozását fejezte ki afölötf, hogy a meg- 
Épyátees ia irányuló kisérletek eddig eredménytelenek  ma- 
radtak. 


Gyászhir. Zsakó Lenke élete ölvenedik évében, hosszas 
szenvedés után október hó 28-án nemes lelkét visszaadta terem- 
tőjének. Mig e földön élt, lelke addig is a magasságokban szár- 
nyalt. Kereste a magányt, hogy a föidi kötelékektől mentesen él- 
hessen. A világi élet igényeiről lemondott, hogy annál nagyobb 
legyen öröme a lelki javakvan. Elete önfeláldozás volt egy szebb 
és boldogabb jövő reményében. Hisszük, hogy földi élete lemon- 
dásáért kárpótlást talál ama jobb hazában. Halálát a messze ki- 
terjedt rokonság és jó testvérei gyászolják. Emléke áldott. 


Szerkesztésért felel: VÁRI ALDBERT. 

Nyilvános nyugtázás. 


A Keresztény Magvetőre az utolsó nyugtázás óta a kö- 
vetkező befizetések történtek : 


Komjátszegi Géza 100, Saros-Magyarsáros 2009, Gálfly 
Zsigmond igazgató 100, Dr. Márkos György 50, Darkó Béla 
. 200, Németh István 200 lej. 

Tisztelettel kérem a hátralékok és az előfizetési dijak 
beküldését, hogy a folyóirat előállításában és szétküldésében 
akadály ne merüljön fel. 


Cluj, 1937 november 28-án. 


Hadházy Sándor, 


pénztárnok. 

